รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  6 สิงหาคม 2562
วันอังคารที่ 6 สิงหาคม 2562
สรุปข่าวการประชุมคณะรัฐมนตรี  6 สิงหาคม 2562
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
http://www.thaigov.go.th
วันนี้ (6 สิงหาคม 2562) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ซึ่งสรุปสาระสําคัญดังนี้
กฎหมาย
1.  เรื่อง  แนวทางปฏิบัติในการดําเนินการร่างพระราชบัญญัติและร่างอนุบัญญัติที่อยู่ระหว่างการตรวจพิจารณาของสํานักงานคณะกรรมการกฤษฎีกาหรือคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรี
2.  เรื่อง  แนวทางปฏิบัติในการดําเนินการร่างพระราชกฤษฎีกาที่สํานักงานคณะกรรมการกฤษฎีกาตรวจพิจารณาแล้ว
3.  เรื่อง  การกําหนดประเภทเรื่องที่นายกรัฐมนตรีเป็นผู้ให้ความเห็นชอบ/อนุมัติให้เสนอคณะรัฐมนตรี และมอบหมายให้รองนายกรัฐมนตรี (นายวิษณุ เครืองาม) พิจารณากลั่นกรองเรื่องก่อนเสนอนายกรัฐมนตรี
เศรษฐกิจ - สังคม
4.  เรื่อง  การปรับปรุงองค์ประกอบและอํานาจหน้าที่ของคณะกรรมการพิจารณาการจัดทํา    งบประมาณในลักษณะบูรณาการเชิงยุทธศาสตร์ ประจําปีงบประมาณ พ.ศ. 2562
5.  เรื่อง  วงเงินงบประมาณรายจ่ายประจําปีงบประมาณ พ.ศ. 2563
6.  เรื่อง  แนวทางการจัดทํางบประมาณรายจ่ายบูรณาการ ประจําปีงบประมาณ
พ.ศ. 2563
แต่งตั้ง
7.  เรื่อง  คําสั่งสํานักนายกรัฐมนตรี ที่ 166/2562 เรื่อง มอบหมายและมอบอํานาจให้รองนายกรัฐมนตรี และรัฐมนตรีประจําสํานักนายกรัฐมนตรีปฏิบัติหน้าที่ประธาน กรรมการในคณะกรรมการต่าง ๆ ตามกฎหมาย และระเบียบสํานักนายกรัฐมนตรี
8.  เรื่อง  คําสั่งสํานักนายกรัฐมนตรี ที่ 167/2562 เรื่อง มอบหมายให้รองนายกรัฐมนตรี และรัฐมนตรีประจําสํานักนายกรัฐมนตรีปฏิบัติหน้าที่ประธานกรรมการ
รองประธานกรรมการ และกรรมการในคณะกรรมการต่าง ๆ ตามกฎหมาย และระเบียบสํานักนายกรัฐมนตรี
9.  เรื่อง  คําสั่งสํานักนายกรัฐมนตรี ที่ 168 /2562 เรื่อง มอบหมายให้รองนายกรัฐมนตรี กํากับและติดตามการปฏิบัติราชการในภูมิภาค
10.  เรื่อง  การแต่งตั้งข้าราชการการเมือง (กระทรวงกลาโหม)
11.  เรื่อง  การแต่งตั้งข้าราชการการเมือง (กระทรวงการท่องเที่ยวและกีฬา)
12.  เรื่อง  การแต่งตั้งข้าราชการการเมือง (กระทรวงยุติธรรม)
13.  เรื่อง  การแต่งตั้งข้าราชการการเมือง (กระทรวงแรงงาน)
14.  เรื่อง  การแต่งตั้งผู้รักษาราชการแทนรัฐมนตรีว่าการกระทรวงดิจิทัลเพื่อเศรษฐกิจและสังคม
15.  เรื่อง  แต่งตั้งผู้รักษาราชการแทนรัฐมนตรีว่าการกระทรวงยุติธรรม
16.  เรื่อง  แต่งตั้งผู้รักษาราชการแทนรัฐมนตรีว่าการกระทรวงแรงงาน
17.  เรื่อง  แต่งตั้งผู้รักษาราชการแทนรัฐมนตรีว่าการกระทรวงวัฒนธรรม
18.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหาร ระดับสูง (สํานักงานทรัพยากรน้ําแห่งชาติ)
19.  เรื่อง  การแต่งตั้งข้าราชการพลเรือนสามัญ (กระทรวงการต่างประเทศ)
20.  เรื่อง  การขอความเห็นชอบการต่อเวลาการดํารงตําแหน่งผู้ว่าราชการ จังหวัดนครราชสีมา ครั้งที่ 1
21.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง  (กระทรวงอุตสาหกรรม)
22. เรื่อง  การแต่งตั้งข้าราชการการเมือง (กระทรวงการอุดมศึกษา วิทยาศาสตร์ วิจัย
และนวัตกรรม)
23.  เรื่อง  การแต่งตั้งข้าราชการการเมือง (กระทรวงคมนาคม)
24.  เรื่อง  การแต่งตั้งข้าราชการการเมือง (กระทรวงคมนาคม)
25.  เรื่อง  แต่งตั้งข้าราชการการเมือง (กระทรวงพลังงาน)
26.  เรื่อง  การรักษาราชการแทนรัฐมนตรีว่าการกระทรวงการต่างประเทศ
27.  เรื่อง  การแต่งตั้งผู้รักษาราชการแทนรัฐมนตรีว่าการกระทรวงการอุดมศึกษาวิทยาศาสตร์ วิจัยและนวัตกรรม
28.  เรื่อง  การแต่งตั้งผู้รักษาราชการแทนรัฐมนตรีว่าการกระทรวงอุตสาหกรรม
29.  เรื่อง  การรับโอนข้าราชการพลเรือนสามัญและแต่งตั้งให้ดํารงตําแหน่งประเภทบริหาร ระดับสูง (กระทรวงมหาดไทย)
30.  เรื่อง  การแต่งตั้งข้าราชการการเมือง (สํานักเลขาธิการนายกรัฐมนตรี)
31.  เรื่อง  การแต่งตั้งกรรมการผู้ช่วยรัฐมนตรี
32.  เรื่อง  การแต่งตั้งข้าราชการพลเรือนสามัญ ประเภทบริหารระดับสูง
(กระทรวงทรัพยากรธรรมชาติและสิ่งแวดล้อม)
33.  เรื่อง  ขออนุมัติต่อเวลาการดํารงตําแหน่งของเลขาธิการสํานักงานนโยบายและแผนทรัพยากรธรรมชาติและสิ่งแวดล้อม ครั้งที่ 1
34.  เรื่อง  แต่งตั้งข้าราชการการเมือง (กระทรวงเกษตรและสหกรณ์)
35.  เรื่อง  การแต่งตั้งข้าราชการการเมือง (กระทรวงดิจิทัลเพื่อเศรษฐกิจและสังคม)
36.  เรื่อง  การแต่งตั้งข้าราชการการเมือง (กระทรวงอุตสาหกรรม)
37.  เรื่อง  การแต่งตั้งข้าราชการการเมือง (กระทรวงการคลัง)
38.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหาร ระดับสูงกระทรวงมหาดไทย
39.  เรื่อง  แนวทางการแต่งตั้งกรรมการรัฐวิสาหกิจ
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง แนวทางปฏิบัติในการดําเนินการร่างพระราชบัญญัติและร่างอนุบัญญัติที่อยู่ระหว่างการตรวจพิจารณาของสํานักงานคณะกรรมการกฤษฎีกาหรือคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรี
คณะรัฐมนตรีมีมติเห็นชอบตามที่สํานักเลขาธิการคณะรัฐมนตรี (สลค.) เสนอแนวทางปฏิบัติใน การดําเนินการร่างพระราชบัญญัติและร่างอนุบัญญัติ (ร่างพระราชกฤษฎีกา ร่างกฎกระทรวง ร่างระเบียบ และร่างประกาศ) ที่คณะรัฐมนตรีชุดก่อนได้มีมติอนุมัติหลักการและอยู่ระหว่างการตรวจพิจารณาของสํานักงานคณะกรรมการกฤษฎีกา (สคก.) หรือคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรี (คกอ.) ดังนี้
1. ให้ สคก. และ คกอ. ตรวจพิจารณาร่างกฎหมายและร่างอนุบัญญัติดังกล่าวต่อไป และเมื่อตรวจพิจารณาเสร็จแล้วให้ สลค. แจ้งหน่วยงานของรัฐเจ้าของเรื่องเพื่อยืนยันก่อนนําเสนอคณะรัฐมนตรีต่อไป
2. ให้ สคก. ตรวจพิจารณาร่างกฎกระทรวงให้ใช้บังคับผังเมืองรวมต่อไปได้ ทั้งนี้ หากพระราชบัญญัติการผังเมือง พ.ศ. 2562 มีผลใช้บังคับแล้ว (วันที่ 25 พฤศจิกายน 2562) โดยมีร่างกฎกระทรวงที่ยังตรวจพิจารณาไม่แล้วเสร็จ ให้ สคก. ดําเนินการตรวจพิจารณาให้สอดคล้องกับพระราชบัญญัติการผังเมือง พ.ศ. 2562 และเมื่อตรวจพิจารณาเสร็จแล้ว ให้ สลค. แจ้งหน่วยงานของรัฐเจ้าของเรื่องเพื่อยืนยัน ก่อนนําเสนอคณะรัฐมนตรีอีกครั้ง เพื่อประกาศใช้บังคับเป็นกฎหมายต่อไป
2. เรื่อง แนวทางปฏิบัติในการดําเนินการร่างพระราชกฤษฎีกาที่สํานักงานคณะกรรมการกฤษฎีกาตรวจพิจารณาแล้ว
คณะรัฐมนตรีมีมติเห็นชอบตามที่สํานักเลขาธิการคณะรัฐมนตรี (สลค.) เสนอแนวทางปฏิบัติในการดําเนินการร่างพระราชกฤษฎีกาที่สํานักงานคณะกรรมการกฤษฎีกา (สคก.) ตรวจพิจารณาแล้ว รวม 48 ฉบับ โดยให้รัฐมนตรีหรือหัวหน้าหน่วยงานของรัฐเจ้าของเรื่องพิจารณายืนยันร่างพระราชกฤษฎีกาดังกล่าวไปยัง สลค. แล้วให้นําขึ้นทูลเกล้าฯ ถวาย เพื่อประกาศใช้บังคับเป็นกฎหมายต่อไป
ทั้งนี้ สลค. เสนอว่า
1. คณะรัฐมนตรีชุดก่อนได้มีมติอนุมัติหลักการร่างพระราชกฤษฎีกาเกี่ยวกับการเวนคืนอสังหาริมทรัพย์ การกําหนดพื้นที่ให้เป็นเขตปฏิรูปที่ดิน การลดอัตราและยกเว้นรัษฎากร การจัดตั้งสถาบัน (องค์การมหาชน) การอนุญาตให้ตั้งสถานบริการ การเพิกถอนเขตรักษาพันธุ์สัตว์ป่า การโอนกรรมสิทธิ์ที่ธรณีสงฆ์ รวม 48 ฉบับ และ สคก. ได้ตรวจพิจารณาร่างพระราชกฤษฎีการวม 48 ฉบับดังกล่าวเสร็จแล้ว
2. โดยที่ได้มีพระบรมราชโองการแต่งตั้งคณะรัฐมนตรีชุดใหม่แล้ว ดังนั้น เพื่อให้การดําเนินการร่างพระราชกฤษฎีกาเป็นไปโดยต่อเนื่อง จึงเห็นควรให้รัฐมนตรี หรือหัวหน้าหน่วยงานของรัฐเจ้าของเรื่องพิจารณายืนยันร่างพระราชกฤษฎีกาตามข้อ 1. ไปยัง สลค. ให้นําขึ้นทูลเกล้าฯ ถวาย เพื่อประกาศใช้บังคับเป็นกฎหมายต่อไป
3. เรื่อง การกําหนดประเภทเรื่องที่นายกรัฐมนตรีเป็นผู้ให้ความเห็นชอบ/อนุมัติให้เสนอคณะรัฐมนตรี และมอบหมายให้รองนายกรัฐมนตรี (นายวิษณุ เครืองาม) พิจารณากลั่นกรองเรื่องก่อนเสนอนายกรัฐมนตรี
คณะรัฐมนตรีมีมติเห็นชอบตามที่สํานักเลขาธิการคณะรัฐมนตรี (สลค.) เสนอ ดังนี้
1. ในการปฏิบัติตามมติคณะรัฐมนตรีเมื่อวันที่ 30 กรกฎาคม 2562 ประเภทเรื่องดังต่อไปนี้ให้เสนอนายกรัฐมนตรีเป็นผู้เสนอเห็นชอบหรืออนุมัติ
1.1 การแต่งตั้งข้าราชการการเมือง
1.2 การแต่งตั้งข้าราชการพลเรือนสามัญ ตําแหน่งประเภทบริหารระดับสูง
1.3 การแต่งตั้งเอกอัครราชทูต กงสุลของไทยประจําต่างประเทศ
1.4 การแต่งตั้งคณะกรรมการตามกฎหมาย ระเบียบ และมติคณะรัฐมนตรี
1.5 การแต่งตั้งผู้บริหารสูงสุด รองผู้บริหารสูงสุด และคณะกรรมการของรัฐวิสาหกิจ องค์การมหาชนและหน่วยงานของรัฐ
1.6 การมอบหมายให้รองนายกรัฐมนตรีหรือรัฐมนตรีรักษาราชการแทนนายกรัฐมนตรีและรัฐมนตรีว่าการกระทรวงตามมาตรา 41 และมาตรา 42 แห่งพระราชบัญญัติระเบียบบริหารราชการแผ่นดิน พ.ศ. 2534
2. ให้ สลค. นําเรื่องดังต่อไปนี้เสนอผ่านรองนายกรัฐมนตรี (นายวิษณุ เครืองาม) เพื่อพิจารณากลั่นกรองเสนอนายกรัฐมนตรีต่อไป
2.1 เรื่องที่หน่วยงานตามรัฐธรรมนูญและหน่วยงานอิสระเสนอคณะรัฐมนตรี เช่น ศาลปกครอง ศาลยุติธรรม ศาลรัฐธรรมนูญ คณะกรรมการ ป.ป.ช. ผู้ตรวจการแผ่นดิน คณะกรรมการสิทธิมนุษยชนแห่งชาติ
2.2 การดําเนินคดีในศาลปกครองในกรณีที่คณะรัฐมนตรี นายกรัฐมนตรี รองนายกรัฐมนตรี หรือรัฐมนตรีประจําสํานักนายกรัฐมนตรีถูกฟ้องในคดีปกครอง
3. เห็นชอบให้ยกเลิกมติคณะรัฐมนตรีเมื่อวันที่ 1 ตุลาคม 2557 (เรื่อง การกําหนดหลักการให้  รองนายกรัฐมนตรีอนุมัติเรื่องเสนอคณะรัฐมนตรีและกลั่นกรองเรื่องให้นายกรัฐมนตรี)
เศรษฐกิจ - สังคม
4. เรื่อง การปรับปรุงองค์ประกอบและอํานาจหน้าที่ของคณะกรรมการพิจารณาการจัดทํางบประมาณในลักษณะบูรณาการเชิงยุทธศาสตร์ ประจําปีงบประมาณ พ.ศ. 2562
คณะรัฐมนตรีมีมติเห็นชอบการปรับปรุงองค์ประกอบและอํานาจหน้าที่ของคณะกรรมการพิจารณาการจัดทํางบประมาณในลักษณะบูรณาการเชิงยุทธศาสตร์ ประจําปีงบประมาณ พ.ศ. 2562 ตามที่ สํานักงบประมาณเสนอ ดังนี้
ตามที่นายกรัฐมนตรีได้ลงนามคําสั่งสํานักนายกรัฐมนตรี ที่ 165/2562 เรื่อง มอบหมาย และ มอบอํานาจให้รองนายกรัฐมนตรีและรัฐมนตรีประจําสํานักนายกรัฐมนตรีปฏิบัติราชการแทนนายกรัฐมนตรี ลงวันที่ 30 กรกฎาคม พ.ศ. 2562 และระบียบว่าด้วยการโอนงบประมาณรายจ่ายบูรณาการและงบประมาณรายจ่ายบุคลากรระหว่างหน่วยรับงบประมาณ พ.ศ. 2562 ได้ประกาศในราชกิจจานุเบกษา เมื่อวันที่ 31 กรกฎาคม 2562 นั้น
เพื่อให้การบริหารงบประมาณภายใต้แผนบูรณาการประจําปีงบประมาณ พ.ศ. 2562 จํานวน 24 แผนงาน สามารถดําเนินการต่อไปได้ และเป็นไปด้วยความเรียบร้อย จึงเห็นสมควรปรับปรุงแก้ไขคําสั่งสํานักนายกรัฐมนตรี ที่ 337/2560 ลงวันที่ 14 ธันวาคม พ.ศ. 2560 เรื่อง ปรับปรุงองค์ประกอบและอํานาจหน้าที่คณะกรรมการพิจารณาการจัดทํางบประมาณในลักษณะบูรณาการเชิงยุทธศาสตร์ ประจําปีงบประมาณ พ.ศ. 2562 โดยแก้ไของค์ประกอบและอํานาจหน้าที่ คณะกรรมการ ดังนี้
1. คณะกรรมการพิจารณาการจัดทํางบประมาณในลักษณะบูรณาการเชิงยุทธศาสตร์ ประจําปีงบประมาณ พ.ศ. 2562 คณะที่ 1 พลเอก ประวิตร วงษ์สุวรรณ ประธานกรรมการ กํากับดูแล จํานวน 7 เรื่อง ดังนี้
1) การขับเคลื่อนการแก้ไขปัญหาจังหวัดชายแดนภาคใต้
2) การพัฒนาเมืองอุตสาหกรรมเชิงนิเวศ และการจัดการมลพิษและสิ่งแวดล้อม
3) การจัดการปัญหาแรงงานต่างด้าวและการค้ามนุษย์
4) การบริหารจัดการทรัพยากรน้ํา
5) การพัฒนาเศรษฐกิจและสังคมดิจิทัล
6) การส่งเสริมการกระจายอํานาจให้แก่องค์กรปกครองส่วนท้องถิ่น
7) การส่งเสริมการพัฒนาจังหวัดและกลุ่มจังหวัดแบบบูรณาการ
2. คณะกรรมการพิจารณาการจัดทํางบประมาณในลักษณะบูรณาการเชิงยุทธศาสตร์ ประจําปีงบประมาณ พ.ศ. 2562 คณะที่ 2 นายสมคิด จาตุศรีพิทักษ์ ประธานกรรมการ กํากับดูแล จํานวน 5 เรื่อง ดังนี้
1) การวิจัยและนวัตกรรม
2) การพัฒนาอุตสาหกรรมศักยภาพ
3) การพัฒนาพื้นที่เขตเศรษฐกิจพิเศษ
4) การขับเคลื่อนเขตพัฒนาพิเศษภาคตะวันออก
5) การพัฒนาผู้ประกอบการ เศรษฐกิจชุมชน และวิสาหกิจขนาดกลางและขนาดย่อมสู่สากล
3. คณะกรรมการพิจารณาการจัดทํางบประมาณในลักษณะบูรณาการเชิงยุทธศาสตร์ ประจําปีงบประมาณ พ.ศ. 2562 คณะที่ 3 นายวิษณุ เครืองาม ประธานกรรมการ กํากับดูแล จํานวน 5 เรื่อง ดังนี้
1) การพัฒนาระบบการให้บริการประชาชนของหน่วยงานภาครัฐ
2) การต่อต้านการทุจริตและประพฤติมิชอบ
3) การป้องกัน ปราบปราม และบําบัดรักษาผู้ติดยาเสพติด
4) การปฏิรูปกฎหมายและพัฒนากระบวนการยุติธรรม
5) การยกระดับคุณภาพการศึกษาและการเรียนรู้ให้มีคุณภาพ เท่าเทียมและทั่วถึง
4. คณะกรรมการพิจารณาการจัดทํางบประมาณในลักษณะบูรณาการเชิงยุทธศาสตร์ ประจําปีงบประมาณ พ.ศ. 2562 คณะที่ 4 นายจุรินทร์ ลักษณวิศิษฏ์ ประธานกรรมการ กํากับดูแล จํานวน 3 เรื่อง ดังนี้
1) การพัฒนาศักยภาพคนตลอดช่วงชีวิต
2) การสร้างความเสมอภาคเพื่อรองรับสังคมผู้สูงอายุ
3) การพัฒนาศักยภาพการผลิตภาคการเกษตร
5. คณะกรรมการพิจารณาการจัดทํางบประมาณในลักษณะบูรณาการเชิงยุทธศาสตร์ ประจําปีงบประมาณ พ.ศ. 2562 คณะที่ 5 นายอนุทิน ชาญวีรกูล ประธานกรรมการ กํากับดูแล จํานวน 3 เรื่อง ดังนี้
1) การสร้างรายได้จากการท่องเที่ยว กีฬา และวัฒนธรรม
2) การพัฒนาด้านคมนาคมและระบบโลจิสติกส์
3) การพัฒนาระบบประกันสุขภาพ
ทั้งนี้ สําหรับการดําเนินการแผนงานบูรณาการพัฒนาพื้นที่ระดับภาค เห็นควรให้อยู่ในการกํากับดูแลของคณะกรรมการบูรณาการนโยบายพัฒนาภาค (ก.บ.ภ.)
5. เรื่อง วงเงินงบประมาณรายจ่ายประจําปีงบประมาณ พ.ศ. 2563
คณะรัฐมนตรีมีมติเห็นชอบตามที่สํานักงบประมาณเสนอ ดังนี้
1. เห็นชอบวงเงินงบประมาณรายจ่ายประจําปีงบประมาณ พ.ศ. 2563
2. มอบหมายให้หน่วยงานที่เกี่ยวข้องรับข้อสังเกตและความเห็นของที่ประชุม 4 หน่วยงาน (สํานักงบประมาณ กระทรวงการคลัง สํานักงานสภาพัฒนาการเศรษฐกิจและสังคมแห่งชาติ และธนาคารแห่งประเทศไทย) เมื่อวันที่ 1 สิงหาคม 2562 เพื่อพิจารณาดําเนินการต่อไป
สาระสําคัญของเรื่อง
ตามพระราชบัญญัติวิธีการงบประมาณ พ.ศ. 2561 มาตรา 24 (1) กําหนดให้ในการจัดทํางบประมาณรายจ่ายประจําปี ให้สํานักงบประมาณเป็นหน่วยงานหลัก โดยร่วมกับกระทรวงการคลัง สํานักงานสภาพัฒนาการเศรษฐกิจและสังคมแห่งชาติ และธนาคารแห่งประเทศไทย ดําเนินการกําหนดนโยบายงบประมาณประจําปี ประมาณการรายได้ วงเงินงบประมาณรายจ่าย และวิธีการเพื่อชดเชยการขาดดุลงบประมาณ หรือการจัดการในกรณีที่ประมาณการรายได้สูงกว่าวงเงินงบประมาณ เมื่อได้ดําเนินการแล้วให้ผู้อํานวยการสํานักงบประมาณเสนอต่อคณะรัฐมนตรีเพื่อพิจารณาให้ความเห็นชอบ ประกอบกับมติคณะรัฐมนตรี เมื่อวันที่ 30 กรกฎาคม 2562 เห็นชอบการปรับปรุงปฏิทินงบประมาณรายจ่ายประจําปีงบประมาณ พ.ศ. 2563 ซึ่งกําหนดให้คณะรัฐมนตรีพิจารณาให้ความเห็นชอบนโยบาย วงเงินงบประมาณรายจ่าย และโครงสร้างงบประมาณรายจ่ายประจําปีงบประมาณ พ.ศ. 2563 ในวันที่ 6 สิงหาคม 2562 นั้น
สํานักงบประมาณได้ดําเนินการตามนัยกฎหมายและมติคณะรัฐมนตรีดังกล่าวแล้ว ดังนี้
1. วงเงินงบประมาณรายจ่ายประจําปีงบประมาณ พ.ศ 2563
1.1 สมมติฐานทางเศรษฐกิจ
เศรษฐกิจไทยในปี 2563 คาดว่าจะขยายตัวในช่วงร้อยละ 3.0 – 4.0 โดยได้รับปัจจัยสนับสนุนจากการฟื้นตัวของการส่งออกที่ได้รับปัจจัยสนับสนุนจากการฟื้นตัวของเศรษฐกิจโลกและระบบการค้าโลกที่คาดว่าจะสามารถปรับตัวต่อมาตรการกีดกันทางการค้าได้มากขึ้น รวมทั้งการขยายตัวในเกณฑ์ดีของอุปสงค์ในประเทศ โดยเฉพาะการลงทุนภาครัฐที่ขยายตัวตามการเร่งเบิกจ่ายภายใต้โครงการโครงสร้างพื้นฐานสําคัญที่มีกําหนดแล้วเสร็จและเปิดให้บริการในช่วงปี 2563 – 2564 และการลงทุนภาคเอกชนที่มีปัจจัยสนับสนุนเพิ่มเติมจากการย้ายฐานการผลิตระหว่างประเทศ ในขณะที่การใช้จ่ายภาครัฐและภาคครัวเรือนขยายตัวในเกณฑ์ที่น่าพอใจอย่างต่อเนื่อง สําหรับเสถียรภาพทางเศรษฐกิจ คาดว่าอัตราเงินเฟ้ออยู่ในช่วงร้อยละ 0.8 – 1.8 และดุลบัญชีเดินสะพัดเกินดุลประมาณร้อยละ 5.4 ของผลิตภัณฑ์มวลรวมในประเทศ
1.2 ประมาณการรายได้รัฐบาล
ปีงบประมาณ พ.ศ 2563 คาดว่ารัฐบาลจะจัดเก็บรายได้รวมจํานวน 3,237,500 ล้านบาท เมื่อหักการคืนภาษีของกรมสรรพากร อากรถอนคืนกรมศุลกากร การจัดสรรภาษีมูลค่าเพิ่มให้องค์การบริหารส่วนจังหวัด การกันเงินเพื่อชดเชยภาษีสําหรับสินค้าส่งออก และการจัดสรรภาษีมูลค่าเพิ่มให้องค์กรปกครองส่วนท้องถิ่นตามพระราชบัญญัติกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. 2542 และที่แก้ไขเพิ่มเติม คงเหลือรายได้สุทธิ จํานวน 2,731,000 ล้านบาท สูงกว่าประมาณการรายได้สุทธิปีงบประมาณ พ.ศ. 2562 ตามเอกสารงบประมาณที่กําหนดไว้ จํานวน 2,550,000 ล้านบาท เป็นจํานวน 181,000 ล้านบาท หรือร้อยละ 7.1
1.3 นโยบายงบประมาณ วงเงินและโครงสร้างงบประมาณรายจ่ายประจําปีงบประมาณ พ.ศ 2563
จากสมมติฐานทางเศรษฐกิจและประมาณการรายได้รัฐบาลตามข้อ 1.1 และ ข้อ 1.2 ดังกล่าวข้างต้น เพื่อให้การจัดการรายจ่ายภาครัฐสามารถขับเคลื่อนภารกิจตามยุทธศาสตร์ชาติ (พ.ศ. 2561 - 2580) แผนแม่บทภายใต้ยุทธศาสตร์ชาติ แผนพัฒนาเศรษฐกิจและสังคมแห่งชาติ ฉบับที่ 12 (พ.ศ 2560 – 2564) นโยบายและแผนระดับชาติว่าด้วยความมั่นคงแห่งชาติ (พ.ศ. 2560 – 2564) แผนการปฏิรูปประเทศและนโยบายรัฐบาลได้ตามเป้าหมาย รวมทั้งสนับสนุนการดําเนินภารกิจของหน่วยงานตามกฎหมาย จึงได้กําหนดนโยบายงบประมาณขาดดุลสําหรับปีงบประมาณ พ.ศ 2563 จํานวน 469,000 ล้านบาท ทําให้มีวงเงินงบประมาณรายจ่าย จํานวน 3,200,000 ล้านบาท เพิ่มขึ้นจากปีงบประมาณ พ.ศ 2562 ที่กําหนดไว้ 3,000,000 ล้านบาท เป็นจํานวน 200,000 ล้านบาท หรือเพิ่มขึ้น ร้อยละ 6.7 โดยมีสาระสําคัญของงบประมาณรายจ่ายประจําปีงบประมาณ พ.ศ. 2563 จํานวน 3,200,000 ล้านบาท ดังนี้
1) โครงสร้างงบประมาณรายจ่าย ประกอบด้วยประมาณการรายจ่าย ดังต่อไปนี้
(1) รายจ่ายประจํา จํานวน 2,393,120.1 ล้านบาท เพิ่มขึ้นจากปีงบประมาณ พ.ศ. 2562 จํานวน 120,463.8 ล้านบาท หรือเพิ่มขึ้นร้อยละ 5.3 และคิดเป็นสัดส่วนร้อยละ 74.7 ของวงเงินงบประมาณรวม ลดลงจากปีงบประมาณ พ.ศ. 2562 ซึ่งมีสัดส่วนร้อยละ 75.8
(2) รายจ่ายเพื่อชดใช้เงินคงคลัง จํานวน 62,709.5 ล้านบาท เพิ่มขึ้นจากปีงบประมาณ พ.ศ. 2562 ซึ่งไม่มีการเสนอตั้งงบประมาณ หรือเพิ่มขึ้นร้อยละ 100 และคิดเป็นสัดส่วนร้อยละ 2.0 ของวงเงินงบประมาณรวม
(3) รายจ่ายลงทุน จํานวน 655,000 ล้านบาท เพิ่มขึ้นจากปีงบประมาณ พ.ศ 2562 จํานวน 5,861.8 ล้านบาท หรือเพิ่มขึ้นร้อยละ 0.9 และคิดเป็นสัดส่วนร้อยละ 20.5 ของวงเงินงบประมาณรวม ลดลงจากปีงบประมาณ พ.ศ 2562 ซึ่งมีสัดส่วนร้อยละ 21.6
(4) รายจ่ายชําระคืนต้นเงินกู้ จํานวน 89,170.4 ล้านบาท เพิ่มขึ้นจากปีงบประมาณ พ.ศ 2562 จํานวน 10,964.9 ล้านบาท หรือเพิ่มขึ้นร้อยละ 14.0 และคิดเป็นสัดส่วนร้อยละ 2.8 ของวงเงินงบประมาณรวม เพิ่มขึ้นจากปีงบประมาณ พ.ศ. 2562 ซึ่งมีสัดส่วนร้อยละ 2.6
2) รายได้สุทธิ จํานวน 2,731,000 ล้านบาท
3) งบประมาณขาดดุล จํานวน 469,000 ล้านบาท เพิ่มขึ้นจากปีงบประมาณ พ.ศ. 2562 จํานวน 19,000 ล้านบาท หรือเพิ่มขึ้นร้อยละ 4.2 และคิดเป็นสัดส่วนร้อยละ 2.6 ของผลิตภัณฑ์มวลรวมในประเทศ เท่ากับปีงบประมาณ พ.ศ 2562
ทั้งนี้ วงเงินงบประมาณรายจ่าย จํานวน 3,200,000 ล้านบาท ดังกล่าวเท่ากับกรอบวงเงินตามแผนการคลังระยะปานกลาง (ปีงบประมาณ 2563 - 2565) ที่คณะรัฐมนตรีได้มีมติเห็นชอบ เมื่อวันที่ 25 ธันวาคม 2561 สําหรับงบประมาณรายจ่ายลงทุนและงบประมาณรายจ่ายชําระคืนต้นเงินกู้มีจํานวนและสัดส่วนอยู่ภายในกรอบที่กําหนดตามพระราชบัญญัติวินัยการเงินการคลังของรัฐ พ.ศ 2561
รายละเอียดโครงสร้างงบประมาณรายจ่ายประจําปีงบประมาณ พ.ศ. 2563 ปรากฏตามตาราง ดังนี้
โครงสร้างงบประมาณรายจ่ายประจําปีงบประมาณ พ.ศ. 2563
หน่วย : ล้านบาท
รายการ
ปีงบประมาณ 2562
ปีงบประมาณ 2563
จํานวน
+เพิ่ม/-ลด จากปี 61
จํานวน
+เพิ่ม/-ลด จากปี 62
จํานวน
ร้อยละ
จํานวน
ร้อยละ
1. วงเงินงบประมาณรายจ่าย
-สัดส่วนต่อ GDP
1.1 รายจ่ายประจํา
-สัดส่วนต่องบประมาณ
1.2 รายจ่ายเพื่อชดใช้เงินคงคลัง
-สัดส่วนต่องบประมาณ
1.3 รายจ่ายลงทุน
-สัดส่วนต่องบประมาณ
1.4 รายจ่ายชําระคืนต้นเงินกู้
-สัดส่วนต่องบประมาณ
3,000,000.0
17.6
2,272,656.3
75.8
-
-
649,138.2
21.6
78,205.5
2.6
-50,000.0
35,710.1
-49,641.9
-27,331.4
-8,736.8
-1.6
1.6
-100.0
-4.0
-10.0
3,200,000.0
17.9
2,393,120.1
74.7
62,709.5
2.0
655,000.0
20.5
89,170.4
2.8
200,000.0
120,463.8
62,709.5
5,861.8
10,964.9
6.7
5.3
100.0
0.9
14.0
2. รายได้
-สัดส่วนต่อ GDP
3. วงเงินกู้เพื่อชดเชยการขาดดุล
-สัดส่วนต่อ GDP
4. กรอบวงเงินกู้สูงสุดเพื่อชดเชย
การขาดดุลตาม พ.ร.บ. หนี้สาธารณะ
2,550,000.0
15.0
450,000.0
2.6
662,564.4
50,358.1
-100,358.1
-16,989.4
2.0
-18.2
-2.5
2,731,000.0
15.3
469,000.0
2.6
711,336.3
181,000.0
19,000.0
48,771.9
7.1
4.2
7.4
5. ผลิตภัณฑ์มวลรวมในประเทศ (GDP)
17,019,700.0
701.700.0
4.3
17,836,700.0
817,000.0
4.8
หมายเหตุ : มติที่ประชุม 4 หน่วยงาน (สํานักงบประมาณ กระทรวงการคลัง สํานักงานสภาพัฒนาการเศรษฐกิจและสังคมแห่งชาติ และธนาคารแห่งประเทศไทย) เมื่อวันที่ 1 สิงหาคม 2562
2. ข้อสังเกตและความเห็นของที่ประชุม
2.1 การบริหารเศรษฐกิจในช่วงที่เหลืออยู่ของปี 2562 ควรให้ความสําคัญกับความต่อเนื่องของการลงทุนภาครัฐ การเร่งรัดการใช้จ่ายงบประมาณในส่วนที่ยังไม่มีการก่อหนี้ผูกพัน การปรับแผนการปฏิบัติงานและแผนการใช้จ่ายงบประมาณของแผนงาน / โครงการ ที่ไม่สามารถก่อหนี้ได้ทันภายในปีงบประมาณ เพื่อนําไปดําเนินแผนงาน / โครงการ ที่มีความพร้อม การเร่งรัดการใช้จ่ายงบประมาณที่กันไว้เบิกเหลื่อมปี และการแก้ไขปัญหาอุปสรรคในการนําเงินสะสมขององค์กรปกครองส่วนท้องถิ่นมาใช้จ่ายให้เกิดประโยชน์ต่อประชาชน รวมถึงการดําเนินมาตรการทางการเงินแบบผ่อนคลายและการจัดทํามาตรการกระตุ้นเศรษฐกิจเชิงรุก เพื่อกระตุ้นให้เกิดการใช้จ่ายหมุนเวียนในระบบเศรฐกิจโดยเร็ว
สําหรับการบริหารเศรษฐกิจในระยะต่อไป ควรให้ความสําคัญกับการจัดทําเป้าหมายและแนวทางการลดระดับหนี้สาธารณะในอนาคต การส่งเสริมการให้เอกชนร่วมลงทุนในกิจการของรัฐ การปรับโครงสร้างภาษี และการนํามาตรการทางการเงินสมัยใหม่และแหล่งเงินอื่นมาใช้เพื่อลดภาระงบประมาณ อาทิ กองทุนโครงสร้างพื้นฐาน เงินสะสม ทรัพย์อิงสิทธิ เป็นต้น
2.2 หน่วยงานของรัฐควรให้ความสําคัญกับการลดรายจ่ายประจําอย่างจริงจัง โดยเฉพาะค่าใช้จ่ายด้านบุคลากร ควรมีการปฏิรูปเพื่อลดรายจ่ายบุคลากรภาครัฐ โดยการเพิ่มประสิทธิภาพการปฏิบัติงานผ่านการประยุกต์ใช้เทคโนโลยีดิจิทัล การปรับโครงสร้างกําลังคนภาครัฐและระบบการบรรจุทดแทนผู้เกษียณอายุในระยะยาว เป็นต้น รวมถึงการนําโครงสร้างพื้นฐานทางดิจิทัลมาสนับสนุนภารกิจการให้บริการประชาชนและนิติบุคคลให้มากขึ้น และการลดกฎเกณฑ์ที่มีผลกระทบต่อการเพิ่มขั้นตอนและภาระงบประมาณรายจ่ายประจําของภาครัฐอย่างจริงจัง ซึ่งจะช่วยสนับสนุนด้านการลงทุนของภาคเอกชนอีกทางหนึ่งด้วย
2.3 การดําเนินการตามนโยบายรัฐบาล ควรให้ความสําคัญกับการรักษาวินัยทางการเงินการคลังอย่างเคร่งครัด ความเหมาะสมกับฐานะการเงินการคลังของประเทศ และไม่ก่อให้เกิดภาระงบประมาณในระยะยาว
6. เรื่อง แนวทางการจัดทํางบประมาณรายจ่ายบูรณาการ ประจําปีงบประมาณ พ.ศ. 2563
คณะรัฐมนตรีมีมติเห็นชอบตามที่สํานักงบประมาณเสนอ ดังนี้
1. หลักเกณฑ์และวิธีการจัดทํางบประมาณรายจ่ายบูรณาการ ยืนยันตามมติคณะรัฐมนตรีเมื่อวันที่
4 ธันวาคม 2561
2. แผนงานบูรณาการประจําปีงบประมาณ พ.ศ. 2563 ยืนยันตามมติคณะรัฐมนตรีเมื่อวันที่
13 ธันวาคม 2561
3. ลงนามในคําสั่งสํานักนายกรัฐมนตรี เพื่อปรับปรุงองค์ประกอบและอํานาจหน้าที่คณะกรรมการพิจารณาการจัดทํางบประมาณรายจ่ายบูรณาการประจําปีงบประมาณ พ.ศ. 2563
สาระสําคัญของเรื่อง
ตามที่คณะรัฐมนตรีได้มีมติเมื่อวันที่ 4 ธันวาคม 2561 เห็นชอบหลักเกณฑ์และวิธีการจัดทํา
งบประมาณรายจ่ายบูรณาการ ประกอบกับเมื่อวันที่ 13 ธันวาคม 2561 เห็นชอบยุทธศาสตร์การจัดสรรงบประมาณรายจ่ายประจําปีงบประมาณ พ.ศ. 2563 ซึ่งกําหนดให้มีการจัดทํางบประมาณรายจ่ายบูรณาการ จํานวน
14 แผนงานบูรณาการ นั้น
เพื่อให้การจัดทํางบประมาณรายจ่ายบูรณาการของหน่วยรับงบประมาณสามารถขับเคลื่อนยุทธศาสตร์ชาติ แผนแม่บทภายใต้ยุทธศาสตร์ชาติ แผนพัฒนาเศรษฐกิจและสังคมแห่งชาติ ฉบับที่ 12 แผนการปฏิรูปประเทศ และนโยบายเร่งด่วนของรัฐบาล โดยมีกรอบแนวทางในการดําเนินงานที่ชัดเจน และสอดคล้องกับพระราชบัญญัติวิธีการงบประมาณ พ.ศ. 2561 รวมทั้งหน่วยรับงบประมาณดําเนินการจัดทํางบประมาณรายจ่ายบูรณาการให้แล้วเสร็จตามปฏิทินงบประมาณรายจ่ายประจําปีงบประมาณ พ.ศ. 2563 สํานักงบประมาณจึงขอเสนอ ดังนี้
หลักเกณฑ์และวิธีการจัดทํางบประมาณรายจ่ายบูรณาการ ยืนยันตามมติคณะรัฐมนตรีเมื่อวันที่
4 ธันวาคม 2561
แผนงานบูรณาการประจําปีงบประมาณ พ.ศ. 2563 ยืนยันตามมติคณะรัฐมนตรีเมื่อวันที่
13 ธันวาคม 2561
ปรับปรุงองค์ประกอบและอํานาจหน้าที่คณะกรรมการพิจารณาการจัดทํางบประมาณรายจ่าย
บูรณาการประจําปีงบประมาณ พ.ศ. 2563 โดยเห็นสมควรมอบหมายให้รองนายกรัฐมนตรีเป็นประธาน และให้มีคณะกรรมการ จํานวนทั้งสิ้น 5 คณะ 11 ชุดย่อย โดยมีองค์ประกอบและอํานาจหน้าที่ของคณะกรรมการ ดังนี้
องค์ประกอบของคณะกรรมการ ประกอบด้วย
ประธานกรรมการ : รองนายกรัฐมนตรีที่กํากับดูแลหน่วยรับงบประมาณที่เป็นเจ้าภาพหลัก
หรือรองนายกรัฐมนตรีที่คณะรัฐมนตรีมอบหมาย
รองประธานกรรมการ : รัฐมนตรีที่กํากับดูแลหน่วยรับงบประมาณที่เป็นเจ้าภาพหลัก
กรรมการ :  (3.1) ปลัดกระทรวงของหน่วยรับงบประมาณที่เป็นเจ้าภาพหลัก
และหัวหน้าของหน่วยรับงบประมาณที่เกี่ยวข้อง
(3.2) ผู้อํานวยการสํานักงบประมาณ
(3.3) เลขาธิการสภาพัฒนาการเศรษฐกิจและสังคมแห่งชาติ
(3.4) เลขาธิการคณะกรรมการพัฒนาระบบราชการ
(3.5) เลขาธิการสภาความมั่นคงแห่งชาติ
(4) กรรมการและเลขานุการร่วม
(4.1) หัวหน้า/ผู้แทนหน่วยรับงบประมาณที่เป็นเจ้าภาพหลัก
(4.2) ผู้แทนสํานักงบประมาณ
(4.3) ผู้แทนสํานักงานสภาพัฒนาการเศรษฐกิจและสังคมแห่งชาติ
(4.4) ผู้แทนสํานักงานคณะกรรมการพัฒนาระบบราชการ
คณะกรรมการ มีอํานาจหน้าที่ ดังนี้
กําหนดหลักเกณฑ์ วัตถุประสงค์ ขอบเขตภารกิจ เป้าหมายร่วม แนวทางการ
ดําเนินงาน ตัวชี้วัด หน่วยรับงบประมาณที่เป็นเจ้าภาพหลักในแต่ละเป้าหมาย และหน่วยรับงบประมาณที่เกี่ยวข้องให้ครอบคลุม ครบถ้วน สอดคล้องกับหลักเกณฑ์และวิธีการจัดทํางบประมาณรายจ่ายบูรณาการที่คณะรัฐมนตรีให้ความเห็นชอบแล้ว เพื่อให้การจัดทํางบประมาณรายจ่ายบูรณาการประจําปีงบประมาณ พ.ศ. 2563 เป็นไปอย่างมีประสิทธิภาพสูงสุด เกิดประโยชน์ต่อประเทศชาติ และประชาชนเป็นสําคัญ
ประสานหน่วยรับงบประมาณที่เกี่ยวข้องให้จัดทําโครงการ กิจกรรม และงบประมาณ
รายจ่ายที่จะต้องใช้ในการดําเนินการงบประมาณรายจ่ายบูรณาการ ประจําปีงบประมาณ พ.ศ. 2563 ตามความจําเป็นและเหมาะสม
พิจารณากลั่นกรองโครงการ กิจกรรม และงบประมาณรายจ่ายบูรณาการประจําปี
งบประมาณ พ.ศ. 2563 ตามประเด็นที่ได้รับมอบหมาย
จัดทําข้อเสนอการจัดทํางบประมาณรายจ่ายบูรณาการ ประจําปีงบประมาณ พ.ศ. 2563
และแสดงผลสัมฤทธิ์หรือประโยชน์ที่คาดว่าจะได้รับจากการใช้จ่ายงบประมาณตามกรอบระยะเวลาของการดําเนินการ พร้อมจัดทําแผนแม่บทระยะปานกลางและระยะยาว วัตถุประสงค์ แผนการปฏิบัติงานและแผนการใช้จ่ายงบประมาณ ส่งสํานักงบประมาณ
บริหาร กํากับ ดูแลการปฏิบัติงาน ติดตามประเมินผลสัมฟทธิ์ และตรวจสอบการใช้จ่าย
งบประมาณตามแผนงานบูรณาการ ให้เป็นไปตามระเบียบที่เกี่ยวข้อง ด้วยความโปร่งใสและถูกต้องปราศจากการทุจริต รวมทั้งบูรณาการการทํางานในทุกมิติ ทั้งในระดับพื้นที่และหน่วยรับงบประมาณที่เกี่ยวข้องตามแผนงานบูรณาการ เพื่อเกิดประสิทธิภาพและความคุ้มค่าในการใช้จ่ายงบประมาณ และเกิดผลสัมฤทธิ์ในการบริหารรายจ่ายบูรณาการ
(6) แต่งตั้งคณะอนุกรรมการหรือคณะทํางานในการปฏิบัติงาน เชิญหน่วยรับงบประมาณมาให้ข้อมูลประกอบการพิจารณา ชี้แจงรายละเอียดและข้อคิดเห็นได้ตามความจําเป็น
(7) ดําเนินการอื่นตามที่นายกรัฐมนตรีและคณะรัฐมนตรีมอบหมาย
ทั้งนี้ สําหรับการดําเนินการแผนงานบูรณาการพัฒนาพื้นที่ระดับภาค เห็นควรให้อยู่ในการกํากับดูแลของคณะกรรมการบูรณาการนโยบายพัฒนาภาค (ก.บ.ภ.)
แต่งตั้ง
7. เรื่อง คําสั่งสํานักนายกรัฐมนตรี ที่ 166/2562 เรื่อง มอบหมายและมอบอํานาจให้รองนายกรัฐมนตรี และรัฐมนตรีประจําสํานักนายกรัฐมนตรีปฏิบัติหน้าที่ประธานกรรมการในคณะกรรมการต่าง ๆ ตามกฎหมาย และระเบียบสํานักนายกรัฐมนตรี
คณะรัฐมนตรีมีมติรับทราบคําสั่งสํานักนายกรัฐมนตรี ที่ 166/2562 เรื่อง มอบหมายและมอบอํานาจให้รองนายกรัฐมนตรี และรัฐมนตรีประจําสํานักนายกรัฐมนตรีปฏิบัติหน้าที่ประธานกรรมการในคณะกรรมการต่าง ๆ ตามกฎหมาย และระเบียบสํานักนายกรัฐมนตรี
ตามที่ได้มีพระบรมราชโองการโปรดเกล้าฯ แต่งตั้ง พลเอกประยุทธ์ จันทร์โอชา เป็นนายกรัฐมนตรี ตามประกาศลงวันที่ 9 มิถุนายน 2562 และพระบรมราชโองการโปรดเกล้าฯ แต่งตั้งรัฐมนตรี ตามประกาศลงวันที่ 10 กรกฎาคม 2562 นั้น
อาศัยอํานาจตามความในมาตรา 10 และมาตรา 15 แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 มาตรา 11 และมาตรา 12 แห่งพระราชบัญญัติระเบียบบริหารราชการแผ่นดิน พ.ศ. 2534 และมาตรา 38 แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 7) พ.ศ. 2550 ประกอบกับพระราชกฤษฎีกาว่าด้วยการมอบอํานาจ พ.ศ. 2550 จึงให้มีคําสั่งมอบหมายและมอบอํานาจให้รองนายกรัฐมนตรี และรัฐมนตรีประจําสํานักนายกรัฐมนตรี ปฏิบัติหน้าที่ประธานกรรมการ ในคณะกรรมการต่าง ๆ ตามกฎหมาย และระเบียบสํานักนายกรัฐมนตรี ดังนี้
ส่วนที่ 1
1. รองนายกรัฐมนตรี (พลเอก ประวิตร วงษ์สุวรรณ)
1.1 การมอบหมายและมอบอํานาจให้ปฏิบัติหน้าที่ประธานกรรมการแทนนายกรัฐมนตรีในคณะกรรมการต่าง ๆ ที่จัดตั้งขึ้นตามกฎหมาย ดังนี้
1.1.1 คณะกรรมการทรัพยากรน้ําแห่งชาติ
1.1.2 คณะกรรมการยุทธศาสตร์ด้านการพัฒนาจังหวัดชายแดนภาคใต้
1.1.3 คณะกรรมการป้องกันและปราบปรามการค้ามนุษย์
1.1.4 คณะกรรมการจัดระบบการจราจรทางบก
1.1.5 คณะกรรมการดิจิทัลเพื่อเศรษฐกิจและสังคมแห่งชาติ
1.1.6 คณะกรรมการสิ่งแวดล้อมแห่งชาติ
1.2 การมอบหมายและมอบอํานาจให้ปฏิบัติหน้าที่ประธานกรรมการแทน นายกรัฐมนตรีในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
1.2.1 คณะกรรมการนโยบายน้ําและอุทกภัยแห่งชาติ
1.2.2 คณะกรรมการเพื่อการพัฒนาที่ยั่งยืน
1.2.3 คณะกรรมการนโยบายอวกาศแห่งชาติ
ส่วนที่ 2
2. รองนายกรัฐมนตรี (นายสมคิด จาตุศรีพิทักษ์)
2.1 การมอบหมายและมอบอํานาจให้ปฏิบัติหน้าที่ประธานกรรมการแทนนายกรัฐมนตรีในคณะกรรมการต่าง ๆ ที่จัดตั้งขึ้นตามกฎหมาย ดังนี้
2.1.1 คณะกรรมการนโยบายเพิ่มขีดความสามารถในการแข่งขันของ
ประเทศสําหรับอุตสาหกรรมเป้าหมาย
2.1.2 คณะกรรมการนโยบายทุนรัฐวิสาหกิจ
2.1.3 คณะกรรมการนโยบายการร่วมลงทุนระหว่างรัฐและเอกชน
2.1.4 คณะกรรมการพลังงานนิวเคลียร์เพื่อสันติ
2.1.5 สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ
2.1.6 คณะกรรมการส่งเสริมวิสาหกิจขนาดกลางและขนาดย่อม
2.1.7 คณะกรรมการพัฒนารัฐบาลดิจิทัล
2.2 การมอบหมายและมอบอํานาจให้ปฏิบัติหน้าที่ประธานกรรมการแทนนายกรัฐมนตรีในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
2.2.1 คณะกรรมการพัฒนาขีดความสามารถในการแข่งขันของประเทศ
2.2.2 คณะกรรมการนโยบายการพัฒนาพื้นที่ในเขตพัฒนาเศรษฐกิจพิเศษ
2.2.3 คณะกรรมการพัฒนาระบบการบริหารจัดการขนส่งสินค้าและบริการ ของประเทศ
2.2.4 คณะกรรมการพัฒนาการค้าระหว่างประเทศ
2.2.5 คณะกรรมการนโยบายทรัพย์สินทางปัญญาแห่งชาติ
2.2.6 คณะกรรมการนโยบายเศรษฐกิจระหว่างประเทศ
ส่วนที่ 3
3. รองนายกรัฐมนตรี (นายวิษณุ เครืองาม)
3.1 การมอบหมายและมอบอํานาจให้ปฏิบัติหน้าที่ประธานกรรมการแทนนายกรัฐมนตรีในคณะกรรมการต่าง ๆ ที่จัดตั้งขึ้นตามกฎหมาย ดังนี้
3.1.1 คณะกรรมการกฤษฎีกา
3.1.2 คณะกรรมการป้องกันและปราบปรามยาเสพติด
3.1.3 คณะกรรมการคดีพิเศษ
3.1.4 คณะกรรมการภาพยนตร์และวีดิทัศน์แห่งชาติ
3.1.5 คณะกรรมการกองทุนพัฒนาสื่อปลอดภัยและสร้างสรรค์
3.1.6 สภาลูกเสือไทย
3.2 การมอบหมายและมอบอํานาจให้ปฏิบัติหน้าที่ประธานกรรมการแทนนายกรัฐมนตรีในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
3.2.1 คณะกรรมการประชาสัมพันธ์แห่งชาติ
3.2.2 คณะกรรมการเสริมสร้างความสมานฉันท์แห่งชาติ
3.2.3 คณะกรรมการส่งเสริมคุณธรรมแห่งชาติ
3.2.4 คณะกรรมการส่งเสริมสังคมแห่งการเรียนรู้และคุณภาพเยาวชน
ส่วนที่ 4
4. รองนายกรัฐมนตรี (นายจุรินทร์ ลักษณวิศิษฏ์)
4.1 การมอบหมายและมอบอํานาจให้ปฏิบัติหน้าที่ประธานกรรมการแทนนายกรัฐมนตรีในคณะกรรมการต่าง ๆ ที่จัดตั้งขึ้นตามกฎหมาย ดังนี้
4.1.1 คณะกรรมการผู้สูงอายุแห่งชาติ
4.1.2 คณะกรรมการส่งเสริมการจัดสวัสดิการสังคมแห่งชาติ
4.1.3 คณะกรรมการส่งเสริมและพัฒนาคุณภาพชีวิตคนพิการแห่งชาติ
4.1.4 คณะกรรมการส่งเสริมความเท่าเทียมระหว่างเพศ
4.1.5 คณะกรรมการนโยบายการประมงแห่งชาติ
4.2 การมอบหมายและมอบอํานาจให้ปฏิบัติหน้าที่ประธานกรรมการแทนนายกรัฐมนตรีในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
4.2.1 คณะกรรมการสร้างเสริมกิจการเพื่อสังคมแห่งชาติ
4.2.2 คณะกรรมการว่าด้วยการประสานงานในการบังคับใช้กฎหมายเพื่อป้องปรามการละเมิดทรัพย์สินทางปัญญา
ส่วนที่ 5
5. รองนายกรัฐมนตรี (นายอนุทิน ชาญวีรกูล)
5.1 การมอบหมายและมอบอํานาจให้ปฏิบัติหน้าที่ประธานกรรมการแทนนายกรัฐมนตรีในคณะกรรมการต่าง ๆ ที่จัดตั้งขึ้นตามกฎหมาย ดังนี้
5.1.1 คณะกรรมการนโยบายการท่องเที่ยวแห่งชาติ
5.1.2 คณะกรรมการส่งเสริมการพาณิชยนาวี
5.1.3 คณะกรรมการป้องกันและแก้ไขปัญหาการตั้งครรภ์ในวัยรุ่น
5.1.4 คณะกรรมการกองทุนสนับสนุนการสร้างเสริมสุขภาพ
5.1.5 คณะกรรมการวัคซีนแห่งชาติ
5.2 การมอบหมายและมอบอํานาจให้ปฏิบัติหน้าที่ประธานกรรมการแทนนายกรัฐมนตรีในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
- คณะกรรมการแห่งชาติว่าด้วยการป้องกันและแก้ไขปัญหาเอดส์
ส่วนที่ 6
6. รัฐมนตรีประจําสํานักนายกรัฐมนตรี (นายเทวัญ ลิปตพัลลภ)
-  การมอบหมายและมอบอํานาจให้ปฏิบัติหน้าที่ประธานกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้
- คณะกรรมการคุ้มครองผู้บริโภค
ส่วนที่ 7
7.  เมื่อรองนายกรัฐมนตรีได้ดําเนินการตามที่ได้รับมอบหมายและมอบอํานาจแล้วให้รายงานนายกรัฐมนตรีทราบทุกสามสิบวัน
8.  ให้รองนายกรัฐมนตรีที่ได้รับมอบหมายและมอบอํานาจให้ปฏิบัติหน้าที่ประธานกรรมการในคณะกรรมการตามระเบียบสํานักนายกรัฐมนตรีในคําสั่งนี้ พิจารณาความจําเป็นและความเหมาะสม
ในการยุบเลิกคณะกรรมการดังกล่าว หากเห็นว่าหมดความจําเป็นหรือซ้ําซ้อนกับภารกิจของหน่วยงานอื่น หรืออาจยุบรวมคณะกรรมการชุดต่าง ๆ เข้าด้วยกัน หรือปรับปรุงองค์ประกอบและอํานาจหน้าที่ของคณะกรรมการดังกล่าว โดยการยกเลิกหรือแก้ไขเพิ่มเติมระเบียบสํานักนายกรัฐมนตรีที่เกี่ยวข้อง หรือจัดทําระเบียบสํานักนายกรัฐมนตรีขึ้นใหม่ โดยยึดหลักการมีผู้รับผิดชอบภารกิจอย่างชัดแจ้ง การไม่ปฏิบัติงานซ้ําซ้อนกัน และการบูรณาการภารกิจให้เกิดการประสานและสอดคล้องรองรับกัน แล้วเสนอผลการพิจารณาและข้อเสนอแนะ ตลอดจนร่างระเบียบสํานักนายกรัฐมนตรีที่ขอแก้ไขเพิ่มเติมหรือจัดทําขึ้นใหม่ต่อคณะรัฐมนตรี ในกรณีที่เห็นควรให้คงระเบียบสํานักนายกรัฐมนตรีนั้น ๆ ไว้ตามเดิมให้รายงานเหตุผลและความจําเป็นด้วยเช่นกัน
9. ในส่วนการแต่งตั้งให้รัฐมนตรีคนใดดํารงตําแหน่งประธานกรรมการ รองประธานกรรมการ และกรรมการ ในคณะกรรมการตามกฎหมายหรือระเบียบสํานักนายกรัฐมนตรี ให้เป็นไปตามกฎหมายหรือระเบียบสํานักนายกรัฐมนตรีว่าด้วยการนั้น
ทั้งนี้ ตั้งแต่วันที่ 30 กรกฎาคม พ.ศ. 2562 เป็นต้นไป
8. เรื่อง คําสั่งสํานักนายกรัฐมนตรี ที่ 167/2562 เรื่อง มอบหมายให้รองนายกรัฐมนตรี และรัฐมนตรีประจําสํานักนายกรัฐมนตรีปฏิบัติหน้าที่ประธานกรรมการ รองประธานกรรมการ และกรรมการในคณะกรรมการต่าง ๆ
ตามกฎหมาย และระเบียบสํานักนายกรัฐมนตรี
คณะรัฐมนตรีมีมติรับทราบคําสั่งสํานักนายกรัฐมนตรี ที่ 167/2562 เรื่อง มอบหมายให้รองนายกรัฐมนตรี และรัฐมนตรีประจําสํานักนายกรัฐมนตรีปฏิบัติหน้าที่ประธานกรรมการ รองประธานกรรมการ และกรรมการในคณะกรรมการต่าง ๆ ตามกฎหมาย และระเบียบสํานักนายกรัฐมนตรี   ตามที่ได้มีพระบรมราชโองการโปรดเกล้าฯ แต่งตั้ง พลเอกประยุทธ์ จันทร์โอชา เป็นนายกรัฐมนตรี ตามประกาศลงวันที่ 9 มิถุนายน 2562 และพระบรมราชโองการโปรดเกล้าฯ แต่งตั้งรัฐมนตรี ตามประกาศลงวันที่ 10 กรกฎาคม 2562 นั้น
อาศัยอํานาจตามความในมาตรา 11 แห่งพระราชบัญญัติระเบียบบริหารราชการแผ่นดิน พ.ศ. 2534 จึงให้มีคําสั่งมอบหมายให้รองนายกรัฐมนตรี และรัฐมนตรีประจําสํานักนายกรัฐมนตรี ปฏิบัติหน้าที่ประธานกรรมการ รองประธานกรรมการ และกรรมการในคณะกรรมการต่าง ๆ ตามกฎหมาย และระเบียบสํานักนายกรัฐมนตรี ดังนี้
ส่วนที่ 1
1. รองนายกรัฐมนตรี (พลเอก ประวิตร วงษ์สุวรรณ)
1.1 การมอบหมายให้ปฏิบัติหน้าที่ประธานกรรมการ ในคณะกรรมการต่าง ๆ ที่จัดตั้งขึ้นตามกฎหมาย ดังนี้
1.1.1  คณะกรรมการบริหารสถานการณ์ฉุกเฉิน
1.1.2 คณะกรรมการกําลังพลสํารอง
1.1.3 คณะกรรมการการกีฬาแห่งประเทศไทย
1.1.4 คณะกรรมการนโยบายการกีฬาแห่งชาติ
1.1.5 คณะกรรมการบริหารกองทุนพัฒนาการกีฬาแห่งชาติ
1.1.6 คณะกรรมการนโยบายและแผนการบริหารจัดการทรัพยากร
ทางทะเลและชายฝั่งแห่งชาติ
1.1.7 คณะกรรมการนโยบายการรักษาผลประโยชน์ของชาติทางทะเล
1.1.8 คณะกรรมการนโยบายป่าชุมชน
1.1.9 คณะกรรมการนโยบายบริหารจัดการแร่แห่งชาติ
1.1.10 คณะกรรมการป้องกันและบรรเทาสาธารณภัยแห่งชาติ
1.1.11 คณะกรรมการนโยบายการผังเมืองแห่งชาติ
1.2 การมอบหมายให้ปฏิบัติหน้าที่รองประธานกรรมการ และกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้
1.2.1 รองประธานสภาความมั่นคงแห่งชาติ
1.2.2 รองประธานกรรมการในคณะกรรมการนโยบายที่ดินแห่งชาติ
1.2.3 รองประธานกรรมการ คนที่ 3 ในคณะกรรมการยุทธศาสตร์ชาติ
1.2.4 กรรมการในคณะกรรมการนโยบายการบริหารงานจังหวัดและ
กลุ่มจังหวัดแบบบูรณาการ
1.3 การมอบหมายให้ปฏิบัติหน้าที่ประธานกรรมการในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
1.3.1 คณะกรรมการกํากับและติดตามการปฏิบัติราชการในภูมิภาค
1.3.2 คณะกรรมการประสานงานเพื่อจัดให้มีโฉนดชุมชน
1.3.3 คณะกรรมการบริหารจัดการน้ําและอุทกภัย
1.3.4 คณะกรรมการบริหารจัดการแก้ปัญหาอุทกภัย ดินโคลนถล่มและภัยแล้ง
1.3.5 คณะกรรมการพิจารณาการเสนอขอพระราชทานเครื่องราชอิสริยาภรณ์
ชั้นสายสะพาย
1.3.6 คณะกรรมการนโยบายและอํานวยการพัฒนาเพื่อเสริมความมั่นคงของชาติ
1.3.7 คณะกรรมการนโยบายรักษาความปลอดภัยแห่งชาติ
1.3.8 คณะกรรมการบริหารการพัฒนาพื้นที่พิเศษถนนราชดําเนิน
1.3.9  คณะกรรมการบริหารระบบการเตือนภัยพิบัติแห่งชาติ
1.3.10 คณะกรรมการป้องกันอุบัติภัยแห่งชาติ
1.3.11 คณะกรรมการกําหนดนโยบายและกํากับดูแลกิจการประปาแห่งชาติ
1.3.12 คณะกรรมการนโยบายการป้องกันและลดอุบัติเหตุทางถนนแห่งชาติ
1.3.13 คณะกรรมการพัฒนาพื้นที่โดยรอบท่าอากาศยานสุวรรณภูมิ
1.3.14 คณะกรรมการกองทุนพัฒนาบทบาทสตรีแห่งชาติ
1.3.15 คณะกรรมการแก้ไขปัญหาการบุกรุกที่ดินของรัฐ
1.3.16 คณะกรรมการอนุรักษ์และพัฒนากรุงรัตนโกสินทร์และเมืองเก่า
1.3.17 คณะกรรมการนโยบายการเปลี่ยนแปลงสภาพภูมิอากาศแห่งชาติ
1.3.18 คณะกรรมการแห่งชาติว่าด้วยอนุสัญญาคุ้มครองมรดกโลก
1.3.19 คณะกรรมการนโยบายป่าไม้แห่งชาติ
1.3.20 คณะกรรมการบริหารแรงงานต่างด้าวหลบหนีเข้าเมือง
1.3.21 คณะกรรมการพัฒนาแรงงานและประสานงานการฝึกอาชีพแห่งชาติ
1.4 การมอบหมายให้ปฏิบัติหน้าที่รองประธานกรรมการ และกรรมการในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
- กรรมการในคณะกรรมการบูรณาการนโยบายพัฒนาภาค
ส่วนที่ 2
2. รองนายกรัฐมนตรี (นายสมคิด จาตุศรีพิทักษ์)
2.1 การมอบหมายให้ปฏิบัติหน้าที่ประธานกรรมการ ในคณะกรรมการต่าง ๆ ที่จัดตั้งขึ้นตามกฎหมาย ดังนี้
2.1.1 คณะกรรมการกองทุนหมู่บ้านและชุมชนเมืองแห่งชาติ
2.1.2 คณะกรรมการกองทุนเพื่อส่งเสริมการอนุรักษ์พลังงาน
2.1.3 คณะกรรมการการมาตรฐานแห่งชาติ
2.2 การมอบหมายให้ปฏิบัติหน้าที่รองประธานกรรมการ และกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้
2.2.1 รองประธานกรรมการในคณะกรรมการดิจิทัลเพื่อเศรษฐกิจและ
สังคมแห่งชาติ
2.2.2 รองประธานกรรมการในคณะกรรมการนโยบายเขตพัฒนาพิเศษ
ภาคตะวันออก
2.2.3 รองประธานกรรมการในคณะกรรมการนโยบายพลังงานแห่งชาติ
2.2.4 รองประธานกรรมการในคณะกรรมการนโยบายรัฐวิสาหกิจ
2.2.5 กรรมการในคณะกรรมการนโยบายการบริหารงานจังหวัดและ
กลุ่มจังหวัดแบบบูรณาการ
2.3 การมอบหมายให้ปฏิบัติหน้าที่ประธานกรรมการในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
2.3.1 คณะกรรมการอํานวยการ หนึ่งตําบล หนึ่งผลิตภัณฑ์ แห่งชาติ
2.3.2 คณะกรรมการนโยบายส่งเสริมเศรษฐกิจสร้างสรรค์
2.3.3 คณะกรรมการอํานวยการจัดระบบศูนย์ราชการ
2.3.4 คณะกรรมการบริหารสินเชื่อเกษตรแห่งชาติ
2.3.5 คณะกรรมการนโยบายปาล์มน้ํามันแห่งชาติ
2.3.6 คณะกรรมการด้านการคุ้มครองการลงทุนระหว่างประเทศ
2.3.7 คณะกรรมการภูมิสารสนเทศแห่งชาติ
2.3.8 คณะกรรมการนโยบายกองทุนตั้งตัวได้
2.3.9 คณะกรรมการพัฒนาอุตสาหกรรมแห่งชาติ
2.3.10 คณะกรรมการบริหารการพัฒนาพื้นที่ในเขตพัฒนาเศรษฐกิจพิเศษ
2.3.11 คณะกรรมการประสานการบริการด้านการลงทุน
2.4 การมอบหมายให้ปฏิบัติหน้าที่รองประธานกรรมการ และกรรมการในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
2.4.1 รองประธานกรรมการ คนที่ 1 ในคณะกรรมการเพื่อการพัฒนาที่ยั่งยืน
2.4.2 รองประธานกรรมการในคณะกรรมการนโยบายอวกาศแห่งชาติ
2.4.3 กรรมการในคณะกรรมการกํากับและติดตามการปฏิบัติราชการ
ในภูมิภาค
2.4.4 กรรมการในคณะกรรมการบูรณาการนโยบายพัฒนาภาค
ส่วนที่ 3
3. รองนายกรัฐมนตรี (นายวิษณุ เครืองาม)
3.1 การมอบหมายให้ปฏิบัติหน้าที่ประธานกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้
3.1.1  คณะกรรมการการกระจายอํานาจให้แก่องค์กรปกครองส่วนท้องถิ่น
3.1.2 คณะกรรมการข้าราชการพลเรือน
3.1.3 คณะกรรมการพัฒนาระบบราชการ
3.1.4 คณะกรรมการพัฒนาและส่งเสริมองค์การมหาชน
3.1.5 คณะกรรมการมาตรฐานทางจริยธรรม
3.1.6 คณะกรรมการวินิจฉัยชี้ขาดการเทียบตําแหน่ง
3.1.7 คณะกรรมการพิจารณาการเสนอขอพระราชทานเครื่องราชอิสริยาภรณ์
อันเป็นที่สรรเสริญยิ่งดิเรกคุณาภรณ์
3.1.8 คณะกรรมการพัฒนาการบริหารงานยุติธรรมแห่งชาติ
3.1.9 คณะกรรมการวัฒนธรรมแห่งชาติ
3.1.10 คณะกรรมการนโยบายพื้นที่นวัตกรรมการศึกษา
3.1.11 คณะกรรมการนโยบายการพัฒนาเด็กปฐมวัย
3.2 การมอบหมายให้ปฏิบัติหน้าที่รองประธานกรรมการ และกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้
3.2.1 รองประธานกรรมการในคณะกรรมการนโยบายตํารวจแห่งชาติ
3.2.2 รองประธานกรรมการในคณะกรรมการยุทธศาสตร์ด้านการพัฒนา
จังหวัดชายแดนภาคใต้
3.2.3 รองประธานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ
3.2.4 กรรมการในคณะกรรมการนโยบายการบริหารงานจังหวัดและ
กลุ่มจังหวัดแบบบูรณาการ
3.3 การมอบหมายให้ปฏิบัติหน้าที่ประธานกรรมการในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
3.3.1 คณะกรรมการเอกลักษณ์ของชาติ
3.3.2 คณะกรรมการการจัดการเรื่องราวร้องทุกข์
3.3.3 คณะกรรมการจัดทําแผนบริหารราชการแผ่นดิน
3.3.4 คณะกรรมการบริหารพนักงานราชการ
3.3.5 คณะกรรมการส่งเสริมและพัฒนาองค์กรภาคประชาสังคม
3.3.6 คณะกรรมการพัฒนาระบบการติดตามคนหายและการพิสูจน์ศพนิรนาม
3.3.7 คณะกรรมการพัฒนาสื่อปลอดภัยและสร้างสรรค์แห่งชาติ
3.3.8 คณะกรรมการพัฒนาเด็กปฐมวัยแห่งชาติ
3.4 การมอบหมายให้ปฏิบัติหน้าที่รองประธานกรรมการ และกรรมการในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
3.4.1 กรรมการในคณะกรรมการกํากับและติดตามการปฏิบัติราชการ
ในภูมิภาค
3.4.2 กรรมการในคณะกรรมการบูรณาการนโยบายพัฒนาภาค
ส่วนที่ 4
4. รองนายกรัฐมนตรี (นายจุรินทร์ ลักษณวิศิษฏ์)
4.1 การมอบหมายให้ปฏิบัติหน้าที่ประธานกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้
4.1.1 คณะกรรมการส่งเสริมวิสาหกิจเพื่อสังคม
4.1.2 คณะกรรมการส่งเสริมการพัฒนาเด็กและเยาวชนแห่งชาติ
4.1.3 คณะกรรมการส่งเสริมการพัฒนาและคุ้มครองสถาบันครอบครัว
4.1.4 คณะกรรมการประสานและกํากับการดําเนินงานป้องกันและปราบปราม
การค้ามนุษย์
4.1.5  คณะกรรมการกองทุนฟื้นฟูและพัฒนาเกษตรกร
4.1.6 คณะกรรมการส่งเสริมวิสาหกิจชุมชน
4.2 การมอบหมายให้ปฏิบัติหน้าที่รองประธานกรรมการ และกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้
4.2.1 รองประธานกรรมการในคณะกรรมการทรัพยากรน้ําแห่งชาติ
4.2.2 รองประธานกรรมการในคณะกรรมการนโยบายเพิ่มขีดความสามารถ
ในการแข่งขันของประเทศสําหรับอุตสาหกรรมเป้าหมาย
4.2.3 รองประธานกรรมการในคณะกรรมการป้องกันและปราบปราม
การค้ามนุษย์
4.2.4 รองประธานกรรมการ คนที่ 1 ในคณะกรรมการสิ่งแวดล้อม
แห่งชาติ
4.2.5 รองประธานกรรมการในคณะกรรมการส่งเสริมวิสาหกิจขนาดกลาง
และขนาดย่อม
4.2.6 กรรมการในคณะกรรมการนโยบายการบริหารงานจังหวัดและ
กลุ่มจังหวัดแบบบูรณาการ
4.3 การมอบหมายให้ปฏิบัติหน้าที่ประธานกรรมการ ในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
4.3.1 คณะกรรมการป้องกันเจ้าหน้าที่ของรัฐมิให้เกี่ยวข้องกับการค้ามนุษย์
4.3.2 คณะกรรมการนโยบายและยุทธศาสตร์การพัฒนาสถานภาพสตรีแห่งชาติ
4.3.3 คณะกรรมการนโยบายและยุทธศาสตร์ครอบครัวแห่งชาติ
4.3.4 คณะกรรมการนโยบายที่อยู่อาศัยแห่งชาติ
4.3.5 คณะกรรมการช่วยเหลือเกษตรกรและผู้ยากจน
4.3.6  คณะกรรมการนโยบายและมาตรการช่วยเหลือเกษตรกร
4.4 การมอบหมายให้ปฏิบัติหน้าที่รองประธานกรรมการ และกรรมการในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
4.4.1 รองประธานกรรมการในคณะกรรมการนโยบายน้ําและอุทกภัยแห่งชาติ
4.4.2 รองประธานกรรมการในคณะกรรมการนโยบายปาล์มน้ํามันแห่งชาติ
4.4.3 รองประธานกรรมการในคณะกรรมการนโยบายการพัฒนาพื้นที่
ในเขตพัฒนาเศรษฐกิจพิเศษ
4.4.4 รองประธานกรรมการ คนที่ 1 ในคณะกรรมการพัฒนาการค้า
ระหว่างประเทศ
4.4.5 รองประธานกรรมการ คนที่ 1 ในคณะกรรมการนโยบายทรัพย์สิน
ทางปัญญาแห่งชาติ
4.4.6 รองประธานกรรมการในคณะกรรมการนโยบายเศรษฐกิจระหว่าง ประเทศ
4.4.7 กรรมการในคณะกรรมการกํากับและติดตามการปฏิบัติราชการในภูมิภาค
4.4.8  กรรมการในคณะกรรมการบูรณาการนโยบายพัฒนาภาค
ส่วนที่ 5
5. รองนายกรัฐมนตรี (นายอนุทิน ชาญวีรกูล)
5.1 การมอบหมายให้ปฏิบัติหน้าที่ประธานกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้
5.1.1 คณะกรรมการอาหารแห่งชาติ
5.1.2 คณะกรรมการนโยบายเครื่องดื่มแอลกอฮอล์แห่งชาติ
5.1.3 คณะกรรมการสุขภาพจิตแห่งชาติ
5.1.4 คณะกรรมการนโยบายสมุนไพรแห่งชาติ
5.1.5 คณะกรรมการสุขภาพแห่งชาติ
5.2 การมอบหมายให้ปฏิบัติหน้าที่รองประธานกรรมการ และกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้
5.2.1 รองประธานกรรมการในคณะกรรมการจัดระบบการจราจรทางบก
5.2.2 อุปนายกสภาลูกเสือไทย
5.2.3 กรรมการในคณะกรรมการนโยบายการบริหารงานจังหวัดและ
กลุ่มจังหวัดแบบบูรณาการ
5.3 การมอบหมายให้ปฏิบัติหน้าที่ประธานกรรมการในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
5.3.1 คณะกรรมการเร่งรัดการปฏิบัติราชการ
5.3.2  คณะกรรมการพัฒนาระบบยาแห่งชาติ
5.4 การมอบหมายให้ปฏิบัติหน้าที่รองประธานกรรมการ และกรรมการในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
5.4.1 รองประธานกรรมการ คนที่ 2 ในคณะกรรมการนโยบายทรัพย์สิน
ทางปัญญาแห่งชาติ
5.4.2 รองประธานกรรมการในคณะกรรมการพัฒนาระบบการบริหารจัดการ
ขนส่งสินค้าและบริการของประเทศ
5.4.3  รองประธานกรรมการในคณะกรรมการบริหารการพัฒนาพื้นที่ในเขต
พัฒนาเศรษฐกิจพิเศษ
5.4.4 กรรมการในคณะกรรมการบริหารการพัฒนาพื้นที่พิเศษถนนราชดําเนิน
5.4.5 กรรมการในคณะกรรมการกํากับและติดตามการปฏิบัติราชการในภูมิภาค
5.4.6  กรรมการในคณะกรรมการบูรณาการนโยบายพัฒนาภาค
ส่วนที่ 6
6. รัฐมนตรีประจําสํานักนายกรัฐมนตรี (นายเทวัญ ลิปตพัลลภ)
6.1 การมอบหมายให้ปฏิบัติหน้าที่ประธานกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้
- คณะกรรมการข้อมูลข่าวสารของราชการ
6.2 การมอบหมายให้ปฏิบัติหน้าที่รองประธานกรรมการ และกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้
6.2.1 รองประธานกรรมการในคณะกรรมการพัฒนาระบบราชการ
6.2.2 รองประธานกรรมการในคณะกรรมการการศึกษาพระปริยัติธรรม
6.2.3 กรรมการในคณะกรรมการยุทธศาสตร์ด้านการพัฒนาจังหวัด
ชายแดนภาคใต้
6.2.4 กรรมการในคณะกรรมการจัดระบบการจราจรทางบก
6.2.5 กรรมการในคณะกรรมการป้องกันและปราบปรามยาเสพติด
6.2.6 กรรมการในคณะกรรมการนโยบายพลังงานแห่งชาติ
6.3 การมอบหมายให้ปฏิบัติหน้าที่ประธานกรรมการในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
6.3.1 คณะกรรมการกองทุนเงินช่วยเหลือผู้ประสบสาธารณภัย
สํานักนายกรัฐมนตรี
6.3.2 คณะกรรมการควบคุมการเรี่ยไรของหน่วยงานของรัฐ
6.3.3 คณะกรรมการพิจารณาการเสนอขอพระราชทานเครื่องราชอิสริยาภรณ์
ชั้นต่ํากว่าสายสะพาย
6.4 การมอบหมายให้ปฏิบัติหน้าที่รองประธานกรรมการ และกรรมการในคณะกรรมการต่าง ๆ ที่จัดตั้งขึ้นตามระเบียบสํานักนายกรัฐมนตรี ดังนี้
6.4.1  รองประธานกรรมการในคณะกรรมการประชาสัมพันธ์แห่งชาติ
6.4.2 รองประธานกรรมการในคณะกรรมการเอกลักษณ์ของชาติ
6.4.3 รองประธานกรรมการในคณะกรรมการจัดการเรื่องราวร้องทุกข์
6.4.4 รองประธานกรรมการคนที่ 3 ในคณะกรรมการกองทุนพัฒนาบทบาทสตรีแห่งชาติ
6.4.5 รองประธานกรรมการในคณะกรรมการนโยบายส่งเสริมเศรษฐกิจสร้างสรรค์
6.4.6 รองประธานกรรมการ คนที่ 2 ในคณะกรรมการเพื่อการพัฒนาที่ยั่งยืน
6.4.7 รองประธานกรรมการ คนที่ 1 ในคณะกรรมการสร้างเสริมกิจการเพื่อสังคมแห่งชาติ
6.4.8 รองประธานกรรมการในคณะกรรมการบริหารสินเชื่อเกษตรแห่งชาติ
6.4.9  รองประธานกรรมการ คนที่ 1 ในคณะกรรมการส่งเสริมและพัฒนาองค์กรภาคประชาสังคม
6.4.10 รองประธานกรรมการในคณะกรรมการประสานงานเพื่อจัดให้มี
โฉนดชุมชน
6.4.11 กรรมการในคณะกรรมการพัฒนาระบบการบริหารจัดการขนส่งสินค้าและบริการของประเทศ
6.4.12 กรรมการในคณะกรรมการประสานการบริการด้านการลงทุน
ส่วนที่ 7
7.  เมื่อรองนายกรัฐมนตรีได้ดําเนินการตามที่ได้รับมอบหมายและมอบอํานาจแล้วให้รายงานนายกรัฐมนตรีทราบทุกสามสิบวัน
8.  ให้รองนายกรัฐมนตรีที่ได้รับมอบหมายให้ปฏิบัติหน้าที่ประธานกรรมการในคณะกรรมการตามระเบียบสํานักนายกรัฐมนตรีในคําสั่งนี้ พิจารณาความจําเป็นและความเหมาะสมในการยุบเลิกคณะกรรมการดังกล่าว หากเห็นว่าหมดความจําเป็นหรือซ้ําซ้อนกับภารกิจของหน่วยงานอื่นหรืออาจยุบรวมคณะกรรมการชุดต่าง ๆ เข้าด้วยกัน หรือปรับปรุงองค์ประกอบและอํานาจหน้าที่ของคณะกรรมการดังกล่าวโดยการยกเลิกหรือแก้ไขเพิ่มเติมระเบียบสํานักนายกรัฐมนตรีที่เกี่ยวข้องหรือจัดทําระเบียบสํานักนายกรัฐมนตรีขึ้นใหม่โดยยึดหลักการมีผู้รับผิดชอบภารกิจอย่างชัดแจ้งการไม่ปฏิบัติงาน ซ้ําซ้อนกันและการบูรณาการภารกิจให้เกิดการประสานและสอดคล้องรองรับกัน แล้วเสนอผลการพิจารณาและข้อเสนอแนะ ตลอดจนร่างระเบียบสํานักนายกรัฐมนตรี ที่ขอแก้ไขเพิ่มเติมหรือจัดทําขึ้นใหม่ต่อคณะรัฐมนตรี ในกรณีที่เห็นควรให้คงระเบียบสํานักนายกรัฐมนตรีนั้น ๆ ไว้ตามเดิมให้รายงานเหตุผลและความจําเป็นด้วยเช่นกัน
ทั้งนี้ ตั้งแต่วันที่ 30 กรกฎาคม พ.ศ. 2562 เป็นต้นไป
9. เรื่อง คําสั่งสํานักนายกรัฐมนตรี ที่ 168 /2562 เรื่อง มอบหมายให้รองนายกรัฐมนตรี กํากับและติดตามการปฏิบัติราชการในภูมิภาค
คณะรัฐมนตรีมีมติรับทราบคําสั่งสํานักนายกรัฐมนตรี ที่ 168 /2562 เรื่อง มอบหมายให้
รองนายกรัฐมนตรี กํากับและติดตามการปฏิบัติราชการในภูมิภาค
อาศัยอํานาจตามความในมาตรา 10 แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 มาตรา 11 แห่งพระราชบัญญัติระเบียบบริหารราชการแผ่นดิน พ.ศ. 2534 และ มาตรา 38 แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 7) พ.ศ. 2550 ประกอบกับระเบียบสํานักนายกรัฐมนตรีว่าด้วยการกํากับและติดตามการปฏิบัติราชการในภูมิภาค พ.ศ. 2547 ระเบียบสํานักนายกรัฐมนตรีว่าด้วยการบริหารงานเชิงพื้นที่แบบบูรณาการ พ.ศ. 2560 ประกาศคณะกรรมการนโยบาย
การบริหารงานจังหวัดและกลุ่มจังหวัดแบบบูรณาการ เรื่อง การจัดตั้งกลุ่มจังหวัดและกําหนดจังหวัด
ที่เป็นศูนย์ปฏิบัติการของกลุ่มจังหวัด (ฉบับที่ 3) ลงวันที่ 16 พฤศจิกายน พ.ศ. 2560 และคําสั่งสํานักนายกรัฐมนตรี ที่ 221/2561 เรื่อง กําหนดพื้นที่การตรวจราชการของผู้ตรวจราชการ ลงวันที่ 10 กันยายน พ.ศ. 2561 นายกรัฐมนตรีจึงมีคําสั่งมอบหมายให้รองนายกรัฐมนตรี กํากับและติดตามการปฏิบัติราชการในภูมิภาค ดังต่อไปนี้
1. พื้นที่
1.1 รองนายกรัฐมนตรี (พลเอก ประวิตร วงษ์สุวรรณ) กํากับและติดตามการปฏิบัติราชการ ดังนี้
1) เขตตรวจราชการที่ 1 ของสํานักนายกรัฐมนตรี ได้แก่ กลุ่มจังหวัดภาคกลางตอนบน ประกอบด้วย จังหวัดชัยนาท จังหวัดพระนครศรีอยุธยา จังหวัดลพบุรี จังหวัดสระบุรี จังหวัดสิงห์บุรี และจังหวัดอ่างทอง
2) เขตตรวจราชการที่ 7 ของสํานักนายกรัฐมนตรี ได้แก่ กลุ่มจังหวัดภาคใต้ชายแดน ประกอบด้วย จังหวัดนราธิวาส จังหวัดปัตตานี และจังหวัดยะลา
3) เขตตรวจราชการที่ 13 ของสํานักนายกรัฐมนตรี ได้แก่ กลุ่มจังหวัด ภาคตะวันออกเฉียงเหนือตอนล่าง 1 ประกอบด้วย จังหวัดชัยภูมิ จังหวัดนครราชสีมา จังหวัดบุรีรัมย์ และจังหวัดสุรินทร์
4) เขตตรวจราชการที่ 16 ของสํานักนายกรัฐมนตรี ได้แก่ กลุ่มจังหวัดภาคเหนือตอนบน 2 ประกอบด้วย จังหวัดเชียงราย จังหวัดน่าน จังหวัดพะเยา และจังหวัดแพร่
1.2 รองนายกรัฐมนตรี (นายสมคิด จาตุศรีพิทักษ์) กํากับและติดตาม
การปฏิบัติราชการ ดังนี้
1) เขตตรวจราชการที่ 2 ของสํานักนายกรัฐมนตรี ได้แก่ กลุ่มจังหวัด ภาคกลางปริมณฑล ประกอบด้วย จังหวัดนนทบุรี จังหวัดปทุมธานี จังหวัดนครปฐม และจังหวัดสมุทรปราการ
2) เขตตรวจราชการที่ 8 ของสํานักนายกรัฐมนตรี ได้แก่ กลุ่มจังหวัด
ภาคตะวันออก 1 ประกอบด้วย จังหวัดฉะเชิงเทรา จังหวัดชลบุรี และจังหวัดระยอง
3) เขตตรวจราชการที่ 12 ของสํานักนายกรัฐมนตรี ได้แก่ กลุ่มจังหวัด
ภาคตะวันออกเฉียงเหนือตอนกลาง ประกอบด้วย จังหวัดกาฬสินธุ์ จังหวัดขอนแก่น จังหวัดมหาสารคาม และจังหวัดร้อยเอ็ด
4) เขตตรวจราชการที่ 17 ของสํานักนายกรัฐมนตรี ได้แก่ กลุ่มจังหวัดภาคเหนือตอนล่าง 1 ประกอบด้วย จังหวัดตาก จังหวัดพิษณุโลก จังหวัดเพชรบูรณ์ จังหวัดสุโขทัย และจังหวัดอุตรดิตถ์
1.3 รองนายกรัฐมนตรี (นายวิษณุ เครืองาม) กํากับและติดตามการปฏิบัติราชการ ดังนี้
1) เขตตรวจราชการที่ 4 ของสํานักนายกรัฐมนตรี ได้แก่ กลุ่มจังหวัด ภาคกลางตอนล่าง 2 ประกอบด้วย จังหวัดประจวบคีรีขันธ์ จังหวัดเพชรบุรี จังหวัดสมุทรสงคราม
และจังหวัดสมุทรสาคร
2) เขตตรวจราชการที่ 5 ของสํานักนายกรัฐมนตรี ได้แก่ กลุ่มจังหวัดภาคใต้ฝั่งอ่าวไทย ประกอบด้วย จังหวัดชุมพร จังหวัดนครศรีธรรมราช จังหวัดพัทลุง จังหวัดสุราษฎร์ธานี และจังหวัดสงขลา
3) เขตตรวจราชการที่ 10 ของสํานักนายกรัฐมนตรี ได้แก่ กลุ่มจังหวัด
ภาคตะวันออกเฉียงเหนือตอนบน 1 ประกอบด้วย จังหวัดบึงกาฬ จังหวัดเลย จังหวัดหนองคาย จังหวัดหนองบัวลําภู และจังหวัดอุดรธานี
4) เขตตรวจราชการที่ 18 ของสํานักนายกรัฐมนตรี ได้แก่ กลุ่มจังหวัดภาคเหนือตอนล่าง 2 ประกอบด้วย จังหวัดกําแพงเพชร จังหวัดนครสวรรค์ จังหวัดพิจิตร และ
จังหวัดอุทัยธานี
1.4 รองนายกรัฐมนตรี (นายจุรินทร์ ลักษณวิศิษฏ์) กํากับและติดตามการปฏิบัติราชการ ดังนี้
1) เขตตรวจราชการที่ 6 ของสํานักนายกรัฐมนตรี ได้แก่ กลุ่มจังหวัดภาคใต้ฝั่งอันดามัน ประกอบด้วย จังหวัดกระบี่ จังหวัดตรัง จังหวัดพังงา จังหวัดภูเก็ต จังหวัดระนอง และจังหวัดสตูล
2) เขตตรวจราชการที่ 9 ของสํานักนายกรัฐมนตรี ได้แก่ กลุ่มจังหวัด
ภาคตะวันออก 2 ประกอบด้วย จังหวัดจันทบุรี จังหวัดตราด จังหวัดนครนายก จังหวัดปราจีนบุรี
และจังหวัดสระแก้ว
3) เขตตรวจราชการที่ 14 ของสํานักนายกรัฐมนตรี ได้แก่ กลุ่มจังหวัด ภาคตะวันออกเฉียงเหนือตอนล่าง 2 ประกอบด้วย จังหวัดยโสธร จังหวัดศรีสะเกษ จังหวัดอํานาจเจริญ และจังหวัดอุบลราชธานี
1.5 รองนายกรัฐมนตรี (นายอนุทิน ชาญวีรกูล) กํากับและติดตามการปฏิบัติราชการ ดังนี้
1) เขตตรวจราชการที่ 3 ของสํานักนายกรัฐมนตรี ได้แก่ กลุ่มจังหวัด ภาคกลางตอนล่าง 1 ประกอบด้วย จังหวัดกาญจนบุรี จังหวัดราชบุรี และจังหวัดสุพรรณบุรี
2) เขตตรวจราชการที่ 11 ของสํานักนายกรัฐมนตรี ได้แก่ กลุ่มจังหวัด
ภาคตะวันออกเฉียงเหนือตอนบน 2 ประกอบด้วย จังหวัดนครพนม จังหวัดมุกดาหาร และจังหวัดสกลนคร
3) เขตตรวจราชการที่ 15 ของสํานักนายกรัฐมนตรี ได้แก่ กลุ่มจังหวัดภาคเหนือตอนบน 1 ประกอบด้วย จังหวัดเชียงใหม่ จังหวัดแม่ฮ่องสอน จังหวัดลําปาง และจังหวัดลําพูน
2. การกํากับและติดตามการปฏิบัติราชการในภูมิภาคตามคําสั่งนี้ หมายถึง การตรวจราชการ การขอให้เจ้าหน้าที่ของรัฐรายงานเหตุการณ์และผลการปฏิบัติงานตามนโยบายของรัฐบาล และนายกรัฐมนตรี ยุทธศาสตร์ชาติ ยุทธศาสตร์กลุ่มจังหวัด และยุทธศาสตร์จังหวัด การประสานราชการเพื่อให้เกิดการบูรณาการยุทธศาสตร์กลุ่มจังหวัด และยุทธศาสตร์จังหวัด ไปสู่การปฏิบัติที่เป็นรูปธรรม การเร่งรัด การติดตามผล การให้คําแนะนําช่วยเหลือเจ้าหน้าที่ของรัฐในพื้นที่ และการประเมินผลการปฏิบัติงานของหน่วยงานของรัฐและเจ้าหน้าที่ของรัฐ รวมถึงการตรวจสอบความถูกต้องในการดําเนินโครงการและการใช้จ่ายงบประมาณของรัฐ โดยให้คณะกรรมการธรรมาภิบาลจังหวัด มีส่วนร่วมในการตรวจสอบด้วย
3. ให้รองนายกรัฐมนตรีรายงานปัญหาอุปสรรค แนวทางการแก้ไข ตลอดจนข้อเสนอแนะต่าง ๆ อันเนื่องจากการกํากับและติดตามการปฏิบัติราชการในเขตตรวจราชการหรือพื้นที่ในความรับผิดชอบต่อนายกรัฐมนตรี
4. ให้สํานักงานปลัดสํานักนายกรัฐมนตรีจัดให้ผู้ตรวจราชการสํานักนายกรัฐมนตรีประจําเขตตรวจราชการต่าง ๆ ที่เกี่ยวข้องเป็นฝ่ายเลขานุการของรองนายกรัฐมนตรี ในกรณีที่รองนายกรัฐมนตรี ติดภารกิจจําเป็นเร่งด่วน สามารถมอบหมายให้ผู้ตรวจราชการสํานักนายกรัฐมนตรีประจําเขตตรวจราชการปฏิบัติหน้าที่แทนแล้วรายงานผลการปฏิบัติงานให้ทราบต่อไป
5. ให้ผู้ว่าราชการจังหวัด ผู้ตรวจราชการกระทรวง และหัวหน้าส่วนราชการในจังหวัดที่เกี่ยวข้องเสนอข้อมูล อํานวยความสะดวก และให้ความร่วมมือในการปฏิบัติหน้าที่ตามคําสั่งนี้ด้วย
6. ให้เบิกค่าใช้จ่ายในการกํากับและติดตามการปฏิบัติราชการในภูมิภาคของรองนายกรัฐมนตรี จากงบประมาณของสํานักงานปลัดสํานักนายกรัฐมนตรี หมวดเงินอุดหนุนทั่วไป โครงการเพิ่มขีดสมรรถนะในการกํากับและติดตามการปฏิบัติราชการในภูมิภาคของรองนายกรัฐมนตรี
ทั้งนี้ ตั้งแต่วันที่ 31 กรกฎาคม พ.ศ. 2562 เป็นต้นไป
10. เรื่อง การแต่งตั้งข้าราชการการเมือง (กระทรวงกลาโหม)
คณะรัฐมนตรีมีมติเห็นชอบตามที่นายกรัฐมนตรีในฐานะรัฐมนตรีว่าการกระทรวงกลาโหมเสนอแต่งตั้ง พลเอก สุชาติ หนองบัว ดํารงตําแหน่งเลขานุการรัฐมนตรีว่าการกระทรวงกลาโหม ทั้งนี้ ตั้งแต่วันที่ 6 สิงหาคม 2562 เป็นต้นไป
11. เรื่อง การแต่งตั้งข้าราชการการเมือง (กระทรวงการท่องเที่ยวและกีฬา)
คณะรัฐมนตรีมีมติเห็นชอบตามที่รัฐมนตรีว่าการกระทรวงการท่องเที่ยวและกีฬาเสนอแต่งตั้ง นายสิรภพ ดวงสอดศรี ให้ดํารงตําแหน่งที่ปรึกษารัฐมนตรีว่าการกระทรวงการท่องเที่ยวและกีฬา และ นายเขมพล อุ้ยตยะกุล ให้ดํารงตําแหน่งเลขานุการรัฐมนตรีว่าการกระทรวงการท่องเที่ยวและกีฬา ทั้งนี้ ตั้งแต่วันที่ 6 สิงหาคม 2562 เป็นต้นไป
12. เรื่อง การแต่งตั้งข้าราชการการเมือง (กระทรวงยุติธรรม)
คณะรัฐมนตรีมีมติเห็นชอบตามที่รัฐมนตรีว่าการกระทรวงยุติธรรมเสนอแต่งตั้ง ว่าที่ร้อยตรี ธนกฤต จิตรอารีย์รัตน์ ให้ดํารงตําแหน่งเลขานุการรัฐมนตรีว่าการกระทรวงยุติธรรม ทั้งนี้ ตั้งแต่วันที่ 6 สิงหาคม 2562 เป็นต้นไป
13. เรื่อง การแต่งตั้งข้าราชการการเมือง (กระทรวงแรงงาน)
คณะรัฐมนตรีมีมติเห็นชอบตามที่รัฐมนตรีว่าการกระทรวงแรงงานเสนอแต่งตั้งข้าราชการการเมือง จํานวน 2 คน ดังนี้
1. รองศาสตราจารย์จักษ์ พันธ์ชูเพชร ให้ดํารงตําแหน่งที่ปรึกษารัฐมนตรีว่าการกระทรวงแรงงาน
2. พลโท นันทเดช เมฆสวัสดิ์ ให้ดํารงตําแหน่งเลขานุการรัฐมนตรีว่าการกระทรวงแรงงาน
ทั้งนี้ ตั้งแต่วันที่ 6 สิงหาคม 2562 เป็นต้นไป
14. เรื่อง การแต่งตั้งผู้รักษาราชการแทนรัฐมนตรีว่าการกระทรวงดิจิทัลเพื่อเศรษฐกิจและสังคม
คณะรัฐมนตรีมีมติอนุมัติเป็นหลักการมอบหมายให้รัฐมนตรีเป็นผู้รักษาราชการแทนรัฐมนตรีว่าการกระทรวงดิจิทัลเพื่อเศรษฐกิจและสังคมในกรณีที่ไม่อาจปฏิบัติราชการได้ ตามความในมาตรา 42 แห่งพระราชบัญญัติระเบียบบริหารราชการแผ่นดิน พ.ศ. 2534 จํานวน 2 ราย ตามลําดับ ตามที่กระทรวงดิจิทัลเพื่อเศรษฐกิจและสังคมเสนอ โดยให้รวมถึงกรณีที่ไม่มีผู้ดํารงตําแหน่งรัฐมนตรีว่าการกระทรวงดิจิทัลเพื่อเศรษฐกิจและสังคมด้วย ดังนี้
1. รัฐมนตรีว่าการกระทรวงศึกษาธิการ (นายณัฏฐพล ทีปสุวรรณ)
2. รัฐมนตรีว่าการกระทรวงวัฒนธรรม (นายอิทธิพล คุณปลื้ม)
ทั้งนี้ ตั้งแต่วันที่ 6 สิงหาคม 2562 เป็นต้นไป
15. เรื่อง แต่งตั้งผู้รักษาราชการแทนรัฐมนตรีว่าการกระทรวงยุติธรรม
คณะรัฐมนตรีมีมติเห็นชอบเป็นหลักการมอบหมายให้รัฐมนตรีเป็นผู้รักษาราชการแทนรัฐมนตรีว่าการกระทรวงยุติธรรมในกรณีที่ไม่มีผู้ดํารงตําแหน่งรัฐมนตรีว่าการกระทรวงยุติธรรม หรือมีแต่ไม่อาจปฏิบัติราชการได้ ตามความในมาตรา 42 แห่งพระราชบัญญัติระเบียบบริหารราชการแผ่นดิน พ.ศ. 2534 จํานวน 2 ราย ตามลําดับ ตามที่กระทรวงยุติธรรมเสนอ ดังนี้
1. รัฐมนตรีว่าการกระทรวงอุตสาหกรรม (นายสุริยะ จึงรุ่งเรืองกิจ)
2. รัฐมนตรีว่าการกระทรวงการคลัง (นายอุตตม สาวนายน)
ทั้งนี้ ตั้งแต่วันที่ 6 สิงหาคม 2562 เป็นต้นไป
16. เรื่อง แต่งตั้งผู้รักษาราชการแทนรัฐมนตรีว่าการกระทรวงแรงงาน
คณะรัฐมนตรีมีมติอนุมัติเป็นหลักการมอบหมายให้รัฐมนตรีเป็นผู้รักษาราชการแทนรัฐมนตรีว่า การกระทรวงแรงงานในกรณีที่ไม่อาจปฏิบัติราชการได้ ตามความในมาตรา 42 แห่งพระราชบัญญัติระเบียบบริหารราชการแผ่นดิน พ.ศ. 2534 จํานวน 2 ราย ตามลําดับ ตามที่กระทรวงแรงงานเสนอ โดยให้รวมถึงกรณีที่ไม่มีผู้ดํารงตําแหน่งรัฐมนตรีว่าการกระทรวงแรงงานด้วย ดังนี้
1. รัฐมนตรีว่าการกระทรวงการพัฒนาสังคมและความมั่นคงของมนุษย์ (นายจุติ ไกรฤกษ์)
2. รัฐมนตรีว่าการกระทรวงการต่างประเทศ (นายดอน ปรมัตถ์วินัย)
ทั้งนี้ ตั้งแต่วันที่ 6 สิงหาคม 2562 เป็นต้นไป
17. เรื่อง แต่งตั้งผู้รักษาราชการแทนรัฐมนตรีว่าการกระทรวงวัฒนธรรม
คณะรัฐมนตรีมีมติอนุมัติเป็นหลักการมอบหมายให้รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) เป็นผู้รักษาราชการแทนรัฐมนตรีว่าการกระทรวงวัฒนธรรมในกรณีที่รัฐมนตรีว่าการกระทรวงวัฒนธรรมไม่อาจปฏิบัติราชการได้ หรือไม่มีผู้ดํารงตําแหน่งรัฐมนตรีว่าการกระทรวงวัฒนธรรม ตามความในมาตรา 42 แห่งพระราชบัญญัติระเบียบบริหารราชการแผ่นดิน พ.ศ. 2534 ตามที่กระทรวงวัฒนธรรมเสนอ ทั้งนี้ ตั้งแต่วันที่ 6 สิงหาคม 2562 เป็นต้นไป
18. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทบริหาร ระดับสูง (สํานักงานทรัพยากรน้ําแห่งชาติ)
คณะรัฐมนตรีมีมติอนุมัติตามที่สํานักงานทรัพยากรน้ําแห่งชาติเสนอแต่งตั้ง นายประดับ กลัดเข็มเพชร ผู้ช่วยเลขาธิการ (นักบริหาร ระดับต้น) ราชการบริหารส่วนกลาง สํานักงานทรัพยากรน้ําแห่งชาติ สํานักนายกรัฐมนตรี ให้ดํารงตําแหน่ง รองเลขาธิการ (นักบริหาร ระดับสูง) ราชการบริหารส่วนกลาง สํานักงานทรัพยากรน้ําแห่งชาติ สํานักนายกรัฐมนตรี ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้ง
19. เรื่อง การแต่งตั้งข้าราชการพลเรือนสามัญ (กระทรวงการต่างประเทศ)
คณะรัฐมนตรีมีมติอนุมัติตามที่กระทรวงการต่างประเทศเสนอแต่งตั้งข้าราชการพลเรือนสามัญ จํานวน 2 ราย ดังนี้
1. นางสาวรมณี คณานุรักษ์ เอกอัครราชทูต (นักบริหารการทูต ระดับสูง) สถานเอกอัครราชทูต ณ กรุงเม็กซิโก สหรัฐเม็กซิโก สํานักงานปลัดกระทรวง ให้ไปดํารงตําแหน่ง เอกอัครราชทูต (นักบริหารการทูต ระดับสูง) สถานเอกอัครราชทูต ณ กรุงโซล สาธารณรัฐเกาหลี สํานักงานปลัดกระทรวง สืบแทนนายสิงห์ทอง ลาภพิเศษพันธุ์ ซึ่งคณะรัฐมนตรีได้มีมติเมื่อวันที่ 25 มิถุนายน 2562 แต่งตั้งให้ไปดํารงตําแหน่ง เอกอัครราชทูต (นักบริหารการทูต ระดับสูง) สถานเอกอัครราชทูต ณ กรุงโตเกียว ญี่ปุ่น สํานักงานปลัดกระทรวง
2. นางสาวพรรณนภา จันทรารมย์ กงสุลใหญ่ (นักบริหารการทูต ระดับต้น) สถานกงสุลใหญ่ ณ นครแฟรงก์เฟิร์ต สหพันธ์สาธารณรัฐเยอรมนี สํานักงานปลัดกระทรวง ให้ไปดํารงตําแหน่งง เอกอัครราชทูต (นักบริหารการทูต ระดับสูง) สถานเอกอัครราชทูต ณ กรุงเทลอาวีฟ รัฐอิสราเอล สํานักงานปลัดกระทรวง สืบแทนนางสาวเพ็ญประภา วงษ์โกวิท ซึ่งเกษียณอายุราชการ (วันที่ 30 กันยายน 2562)
ตั้งแต่วันที่ 1 ตุลาคม 2562 ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้ง เป็นต้นไป
20. เรื่อง การขอความเห็นชอบการต่อเวลาการดํารงตําแหน่งผู้ว่าราชการจังหวัดนครราชสีมา ครั้งที่ 1
คณะรัฐมนตรีมีมติเห็นชอบตามที่กระทรวงมหาดไทยเสนอให้ นายวิเชียร จันทรโณทัย ผู้ว่าราชการจังหวัด (นักปกครองสูง) จังหวัดนครราชสีมา สํานักงานปลัดกระทรวง ปฏิบัติหน้าที่ในตําแหน่งผู้ว่าราชการจังหวัดนครราชสีมาต่อไปอีก เป็นเวลา 1 ปี ตั้งแต่วันที่ 1 ตุลาคม 2562 ถึงวันที่ 30 กันยายน 2563
21. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงอุตสาหกรรม)
คณะรัฐมนตรีมีมติอนุมัติตามที่กระทรวงอุตสาหกรรมเสนอแต่งตั้ง นายกอบชัย สังสิทธิสวัสดิ์ อธิบดี (นักบริหาร ระดับสูง) กรมส่งเสริมอุตสาหกรรม กระทรวงอุตสาหกรรม ให้ดํารงตําแหน่งปลัดกระทรวง (นักบริหาร ระดับสูง) สํานักงานปลัดกระทรวง กระทรวงอุตสาหกรรม ตั้งแต่วันที่ 1 ตุลาคม 2562 ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
22. เรื่อง การแต่งตั้งข้าราชการการเมือง (กระทรวงการอุดมศึกษา วิทยาศาสตร์ วิจัย และนวัตกรรม)
คณะรัฐมนตรีมีมติเห็นชอบตามที่กระทรวงการอุดมศึกษา วิทยาศาสตร์ วิจัย และนวัตกรรมเสนอแต่งตั้ง นางสุวรรณี คํามั่น ดํารงตําแหน่งเลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม ทั้งนี้ ตั้งแต่วันที่ 6 สิงหาคม 2562 เป็นต้นไป
23. เรื่อง การแต่งตั้งข้าราชการการเมือง (กระทรวงคมนาคม)
คณะรัฐมนตรีมีมติเห็นชอบตามที่กระทรวงคมนาคมเสนอแต่งตั้งข้าราชการการเมือง จํานวน 2 ราย ดังนี้
1. นายวิรัช พิมพะนิตย์ เป็นที่ปรึกษารัฐมนตรีว่าการกระทรวงคมนาคม
2. นางสุขสมรวย วันทนียกุล เป็นเลขานุการรัฐมนตรีว่าการกระทรวงคมนาคม
24. เรื่อง การแต่งตั้งข้าราชการการเมือง (กระทรวงคมนาคม)
คณะรัฐมนตรีมีมติเห็นชอบตามที่กระทรวงคมนาคมเสนอแต่งตั้ง นายตติรัฐ รัตนเศรษฐ เป็นข้าราชการการเมือง ตําแหน่ง ผู้ช่วยเลขานุการรัฐมนตรีว่าการกระทรวงคมนาคม ปฏิบัติหน้าที่เลขานุการรัฐมนตรีช่วยว่าการกระทรวงคมนาคม (นายอธิรัฐ รัตนเศรษฐ) ทั้งนี้ ตั้งแต่วันที่ 6 สิงหาคม 2562 เป็นต้นไป
25. เรื่อง แต่งตั้งข้าราชการการเมือง (กระทรวงพลังงาน)
คณะรัฐมนตรีมีมติเห็นชอบตามที่รัฐมนตรีว่าการกระทรวงพลังงานเสนอการแต่งตั้ง นายอนุรุทธิ์ นาคาศัย เป็นข้าราชการการเมือง ตําแหน่ง เลขานุการรัฐมนตรีว่าการกระทรวงพลังงาน ทั้งนี้ ตั้งแต่วันที่ 6 สิงหาคม 2562 เป็นต้นไป
26. เรื่อง การรักษาราชการแทนรัฐมนตรีว่าการกระทรวงการต่างประเทศ
คณะรัฐมนตรีมีมติอนุมัติเป็นหลักการในการมอบหมายให้รัฐมนตรีเป็นผู้รักษาราชการแทนรัฐมนตรีว่าการกระทรวงการต่างประเทศ ตามมาตรา 42 แห่งพระราชบัญญัติระเบียบการบริหารราชการแผ่นดิน พ.ศ. 2534 จํานวน 2 ราย ตามลําดับ ตามที่กระทรวงการต่างประเทศเสนอ ดังนี้
1. นายวิษณุ เครืองาม รองนายกรัฐมนตรี
2. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน
27. เรื่อง การแต่งตั้งผู้รักษาราชการแทนรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
คณะรัฐมนตรีมีมติอนุมัติเป็นหลักการมอบหมายให้แต่งตั้งผู้รักษาราชการแทนรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ในกรณีที่ไม่มีผู้ดํารงตําแหน่งรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม หรือมีแต่ไม่อาจปฏิบัติราชการได้ ตามมาตรา 42 แห่งพระราชบัญญัติระเบียบการบริหารราชการแผ่นดิน พ.ศ. 2534 ตามลําดับ ตามที่กระทรวงการอุดมศึกษา วิทยาศาสตร์ วิจัยและนวัตกรรม เสนอ ดังนี้
1. รัฐมนตรีว่าการกระทรวงการคลัง (นายอุตตม สาวนายน)
2. รัฐมนตรีว่าการกระทรวงพลังงาน (นายสนธิรัตน์ สนธิจิรวงศ์)
28. เรื่อง การแต่งตั้งผู้รักษาราชการแทนรัฐมนตรีว่าการกระทรวงอุตสาหกรรม
คณะรัฐมนตรีมีมติอนุมัติเป็นหลักการมอบหมายให้แต่งตั้งผู้รักษาราชการรัฐมนตรีว่าการกระทรวงอุตสาหกรรม ในกรณีที่ไม่มีผู้ดํารงตําแหน่งรัฐมนตรีว่าการกระทรวงอุตสาหกรรม หรือมีแต่ไม่อาจปฏิบัติราชการได้ ตามความในมาตรา 42 แห่งพระราชบัญญัติระเบียบการบริหารราชการแผ่นดิน พ.ศ. 2534 ตามลําดับ ตามที่กระทรวงอุตสาหกรรมเสนอ ดังนี้
1. นายสมศักดิ์ เทพสุทิน รัฐมนตรีว่าการกระทรวงยุติธรรม
2. นายสุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
3. นายสนธิรัตน์ สนธิจิรวงศ์ รัฐมนตรีว่าการกระทรวงพลังงาน
29. เรื่อง การรับโอนข้าราชการพลเรือนสามัญและแต่งตั้งให้ดํารงตําแหน่งประเภทบริหาร ระดับสูง (กระทรวงมหาดไทย)
คณะรัฐมนตรีมีมติอนุมัติตามที่กระทรวงมหาดไทยเสนอการรับโอน นายณัฐภัทร สุวรรณประทีป ผู้ตรวจราชการพิเศษประจําสํานักนายกรัฐมนตรี (นักปกครองสูง) สํานักงานปลัดสํานักนายกรัฐมนตรี สํานักนายกรัฐมนตรี ไปรับราชการทางสังกัด กระทรวงมหาดไทย และแต่งตั้งให้ดํารงตําแหน่งผู้ตรวจราชการกระทรวง (ผู้ตรวจราชการกระทรวงสูง) สํานักงานปลัดกระทรวง ตั้งแต่วันที่ 1 ตุลาคม 2562 ทั้งนี้ ตั้งแต่วันที่ทรง พระกรุณาโปรดเกล้าโปรดกระหม่อมแต่งตั้งเป็นต้นไป
30. เรื่อง การแต่งตั้งข้าราชการการเมือง (สํานักเลขาธิการนายกรัฐมนตรี)
คณะรัฐมนตรีมีมติเห็นชอบตามที่สํานักเลขาธิการนายกรัฐมนตรีเสนอการแต่งตั้งบุคคล ดํารงตําแหน่งข้าราชการการเมือง จํานวน 7 ราย ดังนี้
1. พลอากาศเอก ธนู ปานสุวรรณ ให้ดํารงตําแหน่งข้าราชการการเมือง ตําแหน่งที่ปรึกษา รองนายกรัฐมนตรี [รองนายกรัฐมนตรี (พลเอก ประวิตร วงษ์สุวรรณ)]
2. นายสุรชัย ภู่ประเสริฐ ให้ดํารงตําแหน่งข้าราชการการเมือง ตําแหน่งรองเลขาธิการนายกรัฐมนตรีฝ่ายการเมือง [รองนายกรัฐมนตรี (นายวิษณุ เครืองาม)]
3. พลตํารวจโท พิจาร จิตติรัตน์ ให้ดํารงตําแหน่งข้าราชการการเมือง ตําแหน่งที่ปรึกษา รองนายกรัฐมนตรี [รองนายกรัฐมนตรี (นายวิษณุ เครืองาม)]
4. นายพลพีร์ สุวรรณฉวี ให้ดํารงตําแหน่งข้าราชการการเมือง ตําแหน่งรองเลขาธิการนายกรัฐมนตรีฝ่ายการเมือง [รองนายกรัฐมนตรี (นายอนุทิน ชาญวีรกูล)]
5. นางใยอนงค์ ทิมสุวรรณ ให้ดํารงตําแหน่งข้าราชการการเมือง ตําแหน่งที่ปรึกษา รองนายกรัฐมนตรี [รองนายกรัฐมนตรี (นายอนุทิน ชาญวีรกูล)]
6. นายณัฏฐชัย ศรีรุ่งสุขพินิจ ให้ดํารงตําแหน่งข้าราชการการเมือง ตําแหน่งที่ปรึกษารัฐมนตรีประจําสํานักนายกรัฐมนตรี
7. นายธงชัย ลืออดุลย์ ให้ดํารงตําแหน่งข้าราชการการเมือง ตําแหน่งเลขานุการรัฐมนตรีประจําสํานักนายกรัฐมนตรี
ทั้งนี้ ตั้งแต่วันที่ 6 สิงหาคม 2562 เป็นต้นไป
31. เรื่อง การแต่งตั้งกรรมการผู้ช่วยรัฐมนตรี
คณะรัฐมนตรีมีมติเห็นชอบตามที่สํานักเลขาธิการนายกรัฐมนตรีเสนอการแต่งตั้งบุคคลเป็นกรรมการผู้ช่วยรัฐมนตรี จํานวน 5 ราย ดังนี้
1. นายประสาน หวังรัตนปราณี กรรมการผู้ช่วยรัฐมนตรีประจําสํานักนายกรัฐมนตรี
2. นายรณภพ ปัทมะดิษ กรรมการผู้ช่วยรัฐมนตรีประจําสํานักนายกรัฐมนตรี
3. นายวิชาวัฒน์ อิศรภักดี กรรมการผู้ช่วยรัฐมนตรีประจํากระทรวงการต่างประเทศ
4. นายนภินทร ศรีสรรพางค์ กรรมการผู้ช่วยรัฐมนตรีประจํากระทรวงการท่องเที่ยวและกีฬา
5. นายนพดล พลเสน กรรมการผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม
โดยให้มีผลตั้งแต่วันที่นายกรัฐมนตรีลงนามในประกาศแต่งตั้งและมอบหมายให้เป็นผู้ช่วยรัฐมนตรีประจํากระทรวง
32. เรื่อง การแต่งตั้งข้าราชการพลเรือนสามัญ ประเภทบริหารระดับสูง (กระทรวงทรัพยากรธรรมชาติและสิ่งแวดล้อม)
คณะรัฐมนตรีมีมติอนุมัติตามที่กระทรวงทรัพยากรธรรมชาติและสิ่งแวดล้อมเสนอแต่งตั้ง นายจตุพร บุรุษพัฒน์ อธิบดี (นักบริหาร ระดับสูง) กรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม ให้ดํารงตําแหน่งปลัดกระทรวง (นักบริหาร ระดับสูง) สํานักงานปลัดกระทรวง กระทรวงทรัพยากรธรรมชาติและสิ่งแวดล้อม เพื่อทดแทนผู้เกษียณอายุราชการประจําปีงบประมาณ พ.ศ. 2562 ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
33. เรื่อง ขออนุมัติต่อเวลาการดํารงตําแหน่งของเลขาธิการสํานักงานนโยบายและแผนทรัพยากรธรรมชาติและสิ่งแวดล้อม ครั้งที่ 1
คณะรัฐมนตรีมีมติอนุมัติตามที่กระทรวงทรัพยากรธรรมชาติและสิ่งแวดล้อมเสนอให้ นางรวีวรรณ ภูริเดช เลขาธิการ (นักบริหาร ระดับสูง) สํานักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม ปฏิบัติหน้าที่ในตําแหน่งเลขาธิการสํานักงานนโยบายและแผนทรัพยากรธรรมชาติและสิ่งแวดล้อม ต่อไปอีก 1 ปี ตั้งแต่วันที่ 4 สิงหาคม 2562 ถึงวันที่ 3 สิงหาคม 2563
34. เรื่อง แต่งตั้งข้าราชการการเมือง (กระทรวงเกษตรและสหกรณ์)
คณะรัฐมนตรีมีมติอนุมัติตามที่กระทรวงเกษตรและสหกรณ์เสนอแต่งตั้ง นายภูผา ลิกค์ ให้ดํารงตําแหน่ง ผู้ช่วยเลขานุการรัฐมนตรีว่าการกระทรวงเกษตรและสหกรณ์ (รัฐมนตรีช่วยว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า))
35. เรื่อง การแต่งตั้งข้าราชการการเมือง (กระทรวงดิจิทัลเพื่อเศรษฐกิจและสังคม)
คณะรัฐมนตรีมีมติเห็นชอบตามที่กระทรวงดิจิทัลเพื่อเศรษฐกิจและสังคมเสนอแต่งตั้ง นายเอกสิทธิ์ คุณานันทกุล เป็นข้าราชการการเมือง ตําแหน่งเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม ทั้งนี้ ตั้งแต่วันที่ 6 สิงหาคม 2562 เป็นต้นไป
36. เรื่อง การแต่งตั้งข้าราชการการเมือง (กระทรวงอุตสาหกรรม)
คณะรัฐมนตรีมีมติเห็นชอบตามที่กระทรวงอุตสาหกรรมเสนอการแต่งตั้ง นายภิรมย์ พลวิเศษ ให้ดํารงตําแหน่งเลขานุการรัฐมนตรีว่าการกระทรวงอุตสาหกรรม ทั้งนี้ ตั้งแต่วันที่ 6 สิงหาคม 2562 เป็นต้นไป
37. เรื่อง การแต่งตั้งข้าราชการการเมือง (กระทรวงการคลัง)
คณะรัฐมนตรีมีมติเห็นชอบตามที่กระทรวงการคลังเสนอการแต่งตั้ง นายธนกร วังบุญคงชนะ ดํารงตําแหน่ง เลขานุการรัฐมนตรีว่าการกระทรวงการคลัง ทั้งนี้ ตั้งแต่วันที่ 6 สิงหาคม 2562 เป็นต้นไป
38. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทบริหาร ระดับสูง กระทรวงมหาดไทย
คณะรัฐมนตรีมีมติอนุมัติตามที่กระทรวงมหาดไทยเสนอการแต่งตั้งข้าราชการให้ดํารงตําแหน่งประเภทบริหาร ระดับสูง จํานวน 31 ราย ดังนี้
1. ให้นายสมคิด จันทมฤก พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดสมุทรสาคร สํานักงานปลัดกระทรวง และแต่งตั้งให้ดํารงตําแหน่งรองปลัดกระทรวง (นักบริหารระดับสูง) สํานักงานปลัดกระทรวง
2. ให้นายธนาคม จงจิระ พ้นจากตําแหน่งรองปลัดกระทรวง (นักบริหาร ระดับสูง) และแต่งตั้งให้ดํารงตําแหน่งอธิบดี (นักบริหาร ระดับสูง) กรมการปกครอง
3. ให้นายสุทธิพงษ์ จุลเจริญ พ้นจากตําแหน่งอธิบดี (นักบริหาร ระดับสูง) กรมส่งเสริมการปกครองท้องถิ่น และแต่งตั้งให้ดํารงตําแหน่งอธิบดี (นักบริหาร ระดับสูง) กรมการพัฒนาชุมชน
4. ให้นายนิสิต จันทร์สมวงศ์ พ้นจากตําแหน่งอธิบดี (นักบริหาร ระดับสูง) กรมการพัฒนาชุมชน และแต่งตั้งให้ดํารงตําแหน่งอธิบดี (นักบริหาร ระดับสูง) กรมที่ดิน
5. ให้นายประยูร รัตนเสนีย์ พ้นจากตําแหน่งอธิบดี (นักบริหาร ระดับสูง) กรมที่ดินและแต่งตั้งให้ดํารงตําแหน่งอธิบดี (นักบริหาร ระดับสูง) กรมส่งเสริมการปกครองท้องถิ่น
6. ให้นายชัยธวัช เนียมศิริ พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดหนองบัวลําภู สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดกาฬสินธุ์ สํานักงานปลัดกระทรวง
7. ให้นายเจริญฤทธิ์ สงวนสัตย์ พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดตาก สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดเชียงใหม่ สํานักงานปลัดกระทรวง
8. ให้ว่าที่ร้อยตรี พิเชียน ลิมป์หวังอยู่ พ้นจากตําแหน่งผู้ตรวจราชการกระทรวง (ผู้ตรวจราชการกระทรวง ระดับสูง) สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดตราด สํานักงานปลัดกระทรวง
9. ให้นายอรรษิษฐ์ สัมพันธรัตน์ พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดลําพูน สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดตาก สํานักงานปลัดกระทรวง
10. ให้นายศิริพัฒ พัฒกุล พ้นจากตําแหน่งผู้ว่าราชการจังหวัด (นักปกครองสูง) จังหวัดพังงา สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดนครศรีธรรมราช สํานักงานปลัดกระทรวง
11. ให้นายสุจินต์ ไชยชุมศักดิ์ พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดพระนครศรีอยุธยา สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดนนทบุรี สํานักงานปลัดกระทรวง
12. ให้นายสนิท ขาวสอาด พ้นจากตําแหน่งผู้ตรวจราชการกระทรวง (ผู้ตรวจราชการกระทรวง ระดับสูง) สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดบึงกาฬ สํานักงานปลัดกระทรวง
13. ให้นายภานุ แย้มศรี พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดนนทบุรี สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดพระนครศรีอยุธยา สํานักงานปลัดกระทรวง
14. ให้นายกมล เชียงวงค์ พ้นจากตําแหน่งผู้ตรวจราชการกระทรวง (ผู้ตรวจราชการกระทรวง ระดับสูง) สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดพะเยา สํานักงานปลัดกระทรวง
15. ให้นายจําเริญ ทิพญพงศ์ธาดา พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดนครศรีธรรมราช สํานักงานลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดพังงา สํานักงานปลัดกระทรวง
16. ให้นายสิริรัฐ ชุมอุปการ พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดแม่ฮ่องสอน สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดพิจิตร สํานักงานปลัดกระทรวง
17. ให้นางกานต์เปรมปรีด์ ชิตานนท์ พ้นจากตําแหน่งผู้ตรวจราชการกระทรวง (ผู้ตรวจราชการกระทรวง ระดับสูง) สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดแพร่ สํานักงานปลัดกระทรวง
18. ให้นายสุวพงศ์ กิติภัทย์พิบูลย์ พ้นจากตําแหน่งผู้ตรวจราชการกระทรวง (ผู้ตรวจราชการกระทรวง ระดับสูง) สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดแม่ฮ่องสอน สํานักงานปลัดกระทรวง
19. ให้นายประเสริฐ ลือชาธนานนท์ พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดตราด สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดยโสธร สํานักงานปลัดกระทรวง
20. ให้นายณรงค์ศักดิ์ โอสถธนากร พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดพะเยา สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดลําปาง สํานักงานปลัดกระทรวง
21. ให้นายพงศ์รัตน์ ภิรมย์รัตน์ พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดแพร่ สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดลําพูน สํานักงานปลัดกระทรวง
22. ให้นายวัฒนา พุฒิชาติ พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดอุดรธานี สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดศรีสะเกษ สํานักงานปลัดกระทรวง
23. ให้นายมนต์สิทธิ์ ไพศาลธนวัฒน์ พ้นจากตําแหน่งผู้ตรวจราชการกระทรวง (ผู้ตรวจราชการกระทรวง ระดับสูง) สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดสกลนคร สํานักงานปลัดกระทรวง
24. ให้นายจารุวัฒน์ เกลี้ยงเกลา พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดสตูล สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดสงขลา สํานักงานปลัดกระทรวง
25. ให้นายวีรนันทน์ เพ็งจันทร์ พ้นจากตําแหน่งผู้ว่าราชการจังหวัด (นักปกครองระดับสูง) จังหวัดสงขลา สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดสตูล สํานักงานปลัดกระทรวง
26. ให้นายชรัส บุญณสะ พ้นจากตําแหน่งที่ปรึกษาด้านความมั่นคง (นักวิเคราะห์นโยบายและแผน ระดับทรงคุณวุฒิ) สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดสมุทรสงคราม สํานักงานปลัดกระทรวง
27. ให้นายวีระศักดิ์ วิจิตร์แสงศรี พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดศรีสะเกษ สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดสมุทรสาคร สํานักงานปลัดกระทรวง
28. ให้นายวรพันธุ์ สุวัณณุสส์ พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดพิจิตร สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดสระแก้ว สํานักงานปลัดกระทรวง
29. ให้นายไกรสร กองฉลาด พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดกาฬสินธุ์ สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดสุรินทร์ สํานักงานปลัดกระทรวง
30. ให้นายสุธี ทองแย้ม พ้นจากตําแหน่งที่ปรึกษาด้านการปกครอง (นักวิเคราะห์นโยบายและแผน ระดับทรงคุณวุฒิ) สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครองระดับสูง) จังหวัดอํานาจเจริญ สํานักงานปลัดกระทรวง
31. ให้นายนิรัตน์ พงษ์สิทธิถาวร พ้นจากตําแหน่งผู้ว่าราชการจังหวัด (นักปกครอง ระดับสูง) จังหวัดบึงกาฬ สํานักงานปลัดกระทรวง และแต่งตั้งให้ดํารงตําแหน่งผู้ว่าราชการจังหวัด (นักปกครอง ระดับสูง) จังหวัดอุดรธานี สํานักงานปลัดกระทรวง
ตั้งแต่วันที่ 1 ตุลาคม พ.ศ. 2562 ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
39. เรื่อง แนวทางการแต่งตั้งกรรมการรัฐวิสาหกิจ
คณะรัฐมนตรีมีมติรับทราบแนวทางการแต่งตั้งกรรมการรัฐวิสาหกิจและรายละเอียดขั้นตอนการดําเนินการตามแนวทางการแต่งตั้งกรรมการรัฐวิสาหกิจตามที่กระทรวงการคลัง เสนอ ดังนี้
สาระสําคัญ
1. คณะรัฐมนตรีในคราวประชุมเมื่อวันที่ 18 กรกฎาคม 2560 มีมติรับทราบแนวทางการแต่งตั้งกรรมการรัฐวิสาหกิจตามที่คณะกรรมการนโยบายรัฐวิสาหกิจเสนอ และให้กระทรวงเจ้าสังกัดของรัฐวิสาหกิจ รัฐวิสาหกิจ และหน่วยงานที่เกี่ยวข้องถือปฏิบัติตามแนวทางดังกล่าวอย่างเคร่งครัด ดังนี้
(1) ให้นําสมรรถนะหลักและความรู้ที่จําเป็น (Skill Matrix) มาใช้ในการพิจารณาสรรหาและแต่งตั้งกรรมการรัฐวิสาหกิจ เพื่อให้รัฐวิสาหกิจได้กรรมการตรงกับความต้องการที่แท้จริงในการขับเคลื่อนและพัฒนารัฐวิสาหกิจ ทั้งนี้ กรณีกฎหมายจัดตั้งของรัฐวิสาหกิจได้กําหนดความเชี่ยวชาญไว้เป็นการเฉพาะการกําหนด Skill Matrix ต้องเป็นไปตามความเชี่ยวชาญดังกล่าวด้วย
(2) กําหนดสัดส่วนของผู้ทรงคุณวุฒิในภาคธุรกิจเอกชนไม่ต่ํากว่า 1 ใน 3 ของจํานวนกรรมการอื่น/ผู้ทรงคุณวุฒิในคณะกรรมการรัฐวิสาหกิจ ทั้งนี้ เพื่อให้รัฐวิสาหกิจมีกรรมการที่มีความรู้ ความสามารถ จากภาคธุรกิจต่าง ๆ มากยิ่งขึ้น
(3) ไม่แต่งตั้งผู้บริหารสูงสุดหรือพนักงานรัฐวิสาหกิจแห่งหนึ่งแห่งใด เป็นกรรมการในคณะกรรมการรัฐวิสาหกิจอื่น เว้นแต่กรณีที่มีกฎหมายกําหนด หรือกรณีการแต่งตั้งเป็นกรรมการในคณะกรรมการของบริษัทที่รัฐวิสาหกิจนั้นถือหุ้นอยู่ ทั้งนี้ เพื่อให้เป็นไปตามพระราชบัญญัติคุณสมบัติมาตรฐานสําหรับกรรมการและพนักงานรัฐวิสาหกิจ พ.ศ. 2518 และที่แก้ไขเพิ่มเติม ในเรื่องของการปฏิบัติงานของผู้บริหารสูงสุดและพนักงานรัฐวิสาหกิจ
(4) ไม่แต่งตั้งอัยการและสมาชิกสภานิติบัญญัติแห่งชาติ เป็นกรรมการในคณะกรรมการรัฐวิสาหกิจ ทั้งนี้ เพื่อให้เป็นไปตามรัฐธรรมนูญแห่งราชอาณาจักรไทย พ.ศ. 2560
(5) ให้มีผู้แทนกระทรวงการคลังที่เป็นข้าราชการประจําในกระทรวงการคลังเป็นกรรมการในคณะกรรมการรัฐวิสาหกิจ ทั้งนี้ เพื่อให้เป็นไปตามระเบียบสํานักนายกรัฐมนตรีว่าด้วยการกําหนดนโยบายและกํากับดูแลรัฐวิสาหกิจ พ.ศ. 2557 และที่แก้ไขเพิ่มเติม และระเบียบกระทรวงการคลังว่าด้วยการบัญชีและการเงินของรัฐวิสาหกิจ พ.ศ. 2548
(6) ให้มีผู้แทนกระทรวงเจ้าสังกัดของรัฐวิสาหกิจที่เป็นข้าราชการประจําในกระทรวงเจ้าสังกัดซึ่งไม่อยู่ในหน่วยงานที่ทําหน้าที่กํากับดูแลการประกอบกิจการของรัฐวิสาหกิจนั้น (Regulator) จํานวน 1 คน เป็นกรรมการในคณะกรรมการรัฐวิสาหกิจ เพื่อทําหน้าที่เชื่อมโยงนโยบายจากกระทรวงเจ้าสังกัดของรัฐวิสาหกิจ ทั้งนี้ กรณีมีเหตุจําเป็นอาจแต่งตั้งเพิ่มเติมได้อีกไม่เกิน 1 คน
(7) กรณีกรรมการโดยตําแหน่งในคณะกรรมการรัฐวิสาหกิจต้องการมอบอํานาจให้ผู้อื่นปฏิบัติหน้าที่แทน ให้มอบอํานาจดังกล่าวให้บุคคลในหน่วยงานเดียวกัน ทั้งนี้ ในการมอบอํานาจให้ผู้อื่นปฏิบัติหน้าที่แทน ให้มีหนังสือมอบอํานาจและมอบอํานาจเป็นการประจําเพื่อให้เกิดความต่อเนื่องในการปฏิบัติหน้าที่
(8) กรณีกฎหมายจัดตั้งของรัฐวิสาหกิจกําหนดให้มีผู้แทนหน่วยงานต่าง ๆ เป็นกรรมการในคณะกรรมการรัฐวิสาหกิจ ให้หน่วยงานนั้นแต่งตั้งจากบุคคลที่อยู่ในหน่วยงานเท่านั้น
(9) ในกรณีที่ส่วนราชการแต่งตั้งข้าราชการประจําไปเป็นกรรมการในรัฐวิสาหกิจ หากข้าราชการผู้นั้นเกษียณอายุหรือพ้นจากการเป็นข้าราชการประจํา ให้ส่วนราชการนั้นแต่งตั้งข้าราชการคนใหม่ไปแทน เนื่องจากข้าราชการผู้พ้นจากตําแหน่งแล้วไม่อยู่ในข่ายต้องได้รับโทษตามนัยพระราชบัญญัติว่าด้วยความผิดทางวินัยของข้าราชการซึ่งไปปฏิบัติหน้าที่ในหน่วยงานที่มิใช่ส่วนราชการ พ.ศ. 2534 และเพื่อให้การกํากับดูแลการดําเนินงานของรัฐวิสาหกิจเป็นไปตามนโยบายของส่วนราชการนั้น เว้นแต่ข้าราชการผู้ที่เกษียณอายุหรือพ้นจากการเป็นข้าราชการประจํานั้น เป็นผู้ที่มีความรู้ความสามารถเชี่ยวชาญในกิจการ ซึ่งจะเป็นประโยชน์ต่อรัฐวิสาหกิจนั้น ๆ ส่วนราชการนั้นจะพิจารณาให้บุคคลดังกล่าวยังคงเป็นกรรมการในรัฐวิสาหกิจต่อไปจนครบวาระที่ยังเหลืออยู่ก็ได้ ทั้งนี้ ให้คํานึงถึงบทบัญญัติของกฎหมายรัฐวิสาหกิจนั้น ๆ ที่ให้อํานาจในการแต่งตั้งหรือถอดถอนประกอบด้วย เพื่อให้เป็นไปตามมติคณะรัฐมนตรี เมื่อวันที่ 29 มีนาคม 2537 เรื่อง หลักเกณฑ์การแต่งตั้งและการพ้นจากตําแหน่งกรรมการรัฐวิสาหกิจและบทกํากับข้าราชการที่ได้รับแต่งตั้งให้เป็นกรรมการรัฐวิสาหกิจ
2. คณะกรรมการนโยบายรัฐวิสาหกิจในคราวประชุมครั้งที่ 4/2560 เมื่อวันที่ 11 ตุลาคม 2560 ได้มีมติเห็นชอบรายละเอียดขั้นตอนการดําเนินตามแนวทางการแต่งตั้งกรรมการรัฐวิสาหกิจ ดังนี้
ขั้นตอนที่ 1 การกําหนด Skill Matrix
ให้ผู้บริหารสูงสุดของรัฐวิสาหกิจและสํานักงานคณะกรรมการนโยบายรัฐวิสาหกิจ (สคร.) พิจารณากําหนด Skill Matrix ของกรรมการรัฐวิสาหกิจให้สอดคล้องกับภารกิจและยุทธศาสตร์ของรัฐวิสาหกิจ เพื่อให้รัฐวิสาหกิจใช้ในการพิจารณาสรรหาบุคคลที่จะเสนอแต่งตั้งเป็นกรรมการรัฐวิสาหกิจให้สอดคล้องกับ Skill Matrix ทั้งนี้ จํานวน Skill Matrix ต้องไม่เกินกว่าจํานวนกรรมการทั้งคณะ
ขั้นตอนที่ 2 การสรรหาและการเสนอชื่อ
ในกรณีที่ต้องมีการแต่งตั้งกรรมการรัฐวิสาหกิจ ให้คณะกรรมการรัฐวิสาหกิจพิจารณารายชื่อบุคคลที่ได้มาจากการสรรหาหรือการเสนอชื่อจากกระทรวงเจ้าสังกัดของรัฐวิสาหกิจให้มีจํานวนไม่น้อยกว่าสองเท่าของจํานวนตําแหน่งกรรมการรัฐวิสาหกิจที่จะต้องแต่งตั้งเสนอต่อฝ่ายเลขานุการคณะกรรมการนโยบายรัฐวิสาหกิจ เพื่อเสนอต่อคณะอนุกรรมการกลั่นกรองกรรมการรัฐวิสาหกิจพิจารณา โดยกรณีที่มีกรรมการครบวาระให้คณะกรรมการรัฐวิสาหกิจนําเสนอรายชื่อบุคคลที่จะเสนอซื่อเป็นกรรมการรัฐวิสาหกิจล่วงหน้าไม่น้อยกว่า 3 เดือน
ทั้งนี้ ในการแต่งตั้งกรรมการที่มิใช่กรรมการโดยตําแหน่ง ซึ่งหมายความรวมถึงประธานกรรมการและรองประธานกรรมการที่มิใช่โดยตําแหน่ง บุคคลที่ได้รับการสรรหาและเสนอชื่อต่อคณะอนุกรรมการกลั่นกรองกรรมการรัฐวิสาหกิจจะต้องมีคุณสมบัติและไม่มีลักษณะต้องห้ามตามที่กฎหมายกําหนด และมีความรู้ความเชี่ยวชาญสอดคล้องกับ Skill Matrix และเป็นไปตามแนวทางการแต่งตั้งกรรมการรัฐวิสาหกิจ โดยให้คณะกรรมการรัฐวิสาหกิจพิจารณาเสนอชื่อจากผู้ทรงคุณวุฒิที่มีประสบการณ์การทํางานในภาคธุรกิจ ไม่น้อยกว่าหนึ่งในสามของจํานวนกรรมการทั้งหมดที่มิใช่กรรมการโดยตําแหน่งของรัฐวิสาหกิจนั้น
ให้คณะอนุกรรมการกลั่นกรองกรรมการรัฐวิสาหกิจพิจารณารายชื่อบุคคลที่คณะกรรมการรัฐวิสาหกิจเสนอรวมกับรายชื่อบุคคลจากบัญชีรายชื่อกรรมการรัฐวิสาหกิจตามกฎหมายว่าด้วยคุณสมบัติมาตรฐานสําหรับกรรมการและพนักงานรัฐวิสาหกิจที่ สคร. เสนอ และรายชื่อบุคคลที่คณะอนุกรรมการกลั่นกรองกรรมการรัฐวิสาหกิจเสนอ
ขั้นตอนที่ 3 การพิจารณาคัดเลือก
ให้คณะอนุกรรมการกลั่นกรองกรรมการรัฐวิสาหกิจพิจารณาคัดเลือกบุคคลที่สมควรจะได้รับการแต่งตั้งเป็นกรรมการในคณะกรรมการรัฐวิสาหกิจ เพื่อนําเสนอประธานกรรมการนโยบายรัฐวิสาหกิจพิจารณาให้ความเห็นชอบ
ขั้นตอนที่ 4 การเห็นชอบรายชื่อ
เมื่อประธานกรรมการนโยบายรัฐวิสาหกิจให้ความเห็นชอบรายชื่อบุคคลที่จะเสนอแต่งตั้งแล้วให้กระทรวงเจ้าสังกัดของรัฐวิสาหกิจดําเนินการนําเสนอคณะรัฐมนตรีหรือดําเนินการเพื่อแต่งตั้งตามกฎหมายหรือระเบียบข้อบังคับของรัฐวิสาหกิจต่อไป
กรณีกรรมการผู้แทนกระทรวงเจ้าสังกัดว่างลงให้กระทรวงเจ้าสังกัดเสนอแต่งตั้งผู้แทนเป็นกรรมการรัฐวิสาหกิจให้เป็นไปตามแนวทางการแต่งตั้งกรรมการรัฐวิสาหกิจ โดยการแต่งตั้งกรรมการผู้แทนกระทรวงเจ้าสังกัดให้แต่งตั้งข้าราชการประจําในกระทรวงเจ้าสังกัดซึ่งไม่อยู่ในหน่วยงานที่ทําหน้าที่กํากับดูแลการประกอบกิจการของรัฐวิสาหกิจนั้น (Regulator) ได้แก่ หน่วยงานที่ให้สิทธิหรือพิจารณาอนุญาตให้ประกอบกิจการ หรือกําหนดโครงสร้างราคาสินค้าและบริการ และค่าธรรมเนียม หรือ กําหนดมาตรฐานและหลักเกณฑ์ในการประกอบกิจการ
สําหรับการแต่งตั้งกรรมการในคณะกรรมการของรัฐวิสาหกิจลูก ให้รัฐวิสาหกิจลูกดําเนินการกําหนด Skill Matrix และดําเนินการสรรหาและเสนอชื่อบุคคลที่จะแต่งตั้งเป็นกรรมการรัฐวิสาหกิจให้เป็นไปตามแนวทางการแต่งตั้งกรรมการรัฐวิสาหกิจโดยความเห็นชอบของรัฐวิสาหกิจแม่ และเสนอฝ่ายเลขานุการคณะกรรมการนโยบายรัฐวิสาหกิจเพื่อนําเสนอคณะอนุกรรมการกลั่นกรองกรรมการรัฐวิสาหกิจพิจารณาตามขั้นตอนที่กําหนดต่อไปด้วย ทั้งนี้ กรณีรัฐวิสาหกิจที่เป็นบริษัทจํากัด และรัฐวิสาหกิจที่จดทะเบียนในตลาดหลักทรัพย์แห่งประเทศไทยให้ดําเนินการตามขั้นตอนและแนวทางการแต่งตั้งกรรมการรัฐวิสาหกิจเท่าที่ไม่ขัดกับกฎหมายและระเบียบที่เกี่ยวข้อง
********************